
Coreccion 

Ayera riba front page y riba pagina 3, Bon Dia Aruba a 
publica un amplio cobertura tocante e MoU (memoran- 
dum of understanding) cu a keda firma pa e construc- 
cion di otro hotel/resort. Eroneamente, nos a publica e 
nomber bou di ‘St. Louis Resort’, pero ta trata di ‘St. 
Regis Resort’ cu ta e cadena di hotel mas halto di calidad 
riba e portofolio cu Marriott & Starwood ta maneha. 

Bon Dia Aruba como medio responsabel ta pidi disculpa 
pa cualkier inconveniente of mal comprendemento cu 
esaki por a ocasiona. 


Pedro Vargas general 
manager nobo di Marriot’s 
Aruba Ocean Club 



ORANJESTAD -1 di oc- 
tober venidero, Marriot’s 
Aruba Ocean Club lo con- 
oce un General Manager 
nobo. Ta trata di e hoben 
hotelero, Pedro Vargas, 
kende recientemente a 
keda nombra den e posi- 
cion aki, y e lo asumi e 
reto nobo aki pronto. 

Pedro Vargas ta un profesion- 
al Colombiano residencia 
pa mas cu 25 aña na Aruba. 
E1 gradua den administra- 


cion hotelero y turismo den 
e instituto Centro Nacio- 
nal di Hotelero y Turismo, 
SENA, na Bogota. Unabes 
cu el a establece na Aruba, e 
profesional aki a ocupa dife- 
rente funcion den e sector 
hotelero. Ademas el a realisa 
diferente curso na Aruba. Na 
2011 el a obtene un degree 
den management and admin- 
istracion otorga na Universi- 
dad di Aruba. 

Sr. Vargas tin un trayecto- 
rio amplio y exitoso como 
hotelero. Fei 2014 el a keda 
nombra como director di 
operacion na Marriott Aruba 
Surf Club. Ta bale la pena 
menciona cu bou e lider- 
azgo di sr. Vargas, Marriott 
Aruba Surf Club a ricibi vari- 
os reconocimento den nos 
region, hunto cu e premio 
Wold Class Resort Award na 
2017. 

Awe firma di acuerdo pa garantisa cupo di 
trabou na Excelsior Casino 



ORANJESTAD - Awe a 
keda palabra cu un pro- 
tocol entrega pa sindicato 
FTA na gerencia di Excel- 
sior Casino ta wordo firma 
den presencia di media- 
dor di gobierno, Anselmo 
Pontilius. 

E acto aki a tuma luga despu- 
es di varios negociacion pa 
evita cu e casino aki ta cera 
su porta afectando mas cu 
60 trahadonan incluyendo 
miembronan di e gerencia. 
E preocupacion si e casino ta 
keda den operacion si of no, a 
keda palabra den todo caso cu 
e casino no lo cera aworaki. E 
casino ta keda den operacion 
y nan lo sigui evalua kico 
lo bay pasa otro aña. E aña 
venidero lo tin plania caba un 


renobacion grandi na Holi- 
day Inn hotel. 

Sr. Pontilius a declara na e 
matutino aki cu e reunion 
di awe tin como obhetivo 
pa firma un acuerdo. E ta un 
acuerdo basico entre FTA y e 
dunado di trabou, y esun cu 
ta opera e casino actualmente. 
Awe tambe e partinan lo 
tende bou cual condicion 
esun cu tin e licencia di op- 
eracion a extende e contracto 
cu e operado existente, ya cu 
e contracto cu nan tabatin a 
vence diamars ultimo. 

Mediador di gobierno por 
tende cu di parti di FTA cu 
ta representa e trahadonan ta 
existi cierto trankilidad lab- 
oral. Esaki debi na e echo cu 


e trahadonan por haya garan- 
tia cu nan por sigui traha nor- 
mal pa e proximo lunanan, 
te ora cu e aña nobo habri. 
Sinembargo ainda ta existi un 
ambiente di duda si berdad- 
eramente e mesun operado 
actual lo keda encarga cu e 
casino aki. 

“Esey nos lo bay tende ma- 
ñan”, segun mediador di 
gobierno. Den todo caso e 
documento menciona ta keda 
pendiente pa firme awe, cu ta 
un documento basico ariba 
loke FTA mester haci hunto 
cu e dunado di trabou. E fir- 
ma di e acuerdo aki no sola- 
mente tin di haber pa sigura 
e cupo di trabou, pero tambe 
pa wak algun condicionnan 
di trabou tambe. 


WEB N.V coriendo cu un deficit di 20 miyon florin 



ORANJESTAD - E com- 
pania di utilidad WEB N.V 
ta coriendo riba un deficit 
di alrededor di 20 miyon 
florin, mientras cu gobi- 
erno ta abstene di atende 
cu esaki debidamente, se- 
gun e lider di fraccion di 
AVP Marlon Sneek. 

E ta lamenta como miembro 
di oposicion cu gobierno a 
abstene di manda pa nan e 
carta cu WEB N.V a manda 
Utilities, caminda ta wordo 
urgi pa bin cu aumento riba e 
tarifa pa atende cu e situacion 
di deficit aki. Nan tin infor- 
macion cu e compania estatal 
aki ta coriendo den cora cu 
un deficit di 20 miyon florin 
pa loke ta e presupuesto di 
WEB N.V 


E ta kere cu mester yega na 
un prijs di e tarifa cu por 
trece balans pa e compania 
aki no perde. Pero ya caba e 
compania ta perdiendo placa, 
pero cualkier ahustacion no 
lo wordo compensa di biaha 
pa baha e deficit aki di e tres 
lunanan aki. Sin conta cu e 
compania estatal aki, gobier- 
no di gabinete Wever-Croes 
(MEP-POR-RED) ta pidi- 
endo dividendo tambe. 
Parlamentario Sneek a indica 
cu e problema ta cu tres luna 
pasa nan a haci un peticion y 
te dia di awe nan no a haya e 
contesta fei di gobierno riba 
e tarifa di servicio publico di 
awa y coriente. Tambe nan a 
pidi un reunion publico pa 
debati riba e tema aki den 
parlamento, pero te ainda 


presidente di nos organo leg- 
islativo no a honra e peticion 
aki. 

Nan no tin cifranan segun 
sr. Sneek, pero nan tin ta 
datonan extra oficial, ya cu 
oficialmente gobierno no 
ta duna documento ni in- 
forma na parlamento. Segun 
datonan extra oficial, tarifa 
mester a subi alrededor di 15 


pa 20%. Sr. Sneek a bisa cu 
nan no kier uza e cifra aki. 
P’esey nan ta pidi e carta ca- 
minda WEB Aruba N.V a 
manda pa Utilities of gobi- 
erno, pero ‘gobierno no ta 
duna cara’. E ta lamenta cu 
e mesun fraccion di MEP cu 
ta boga di bin cu un politica 
nobo ta neglisha e tema aki. 
“Banda di no tuma accion pa 
e compania por ta sano; y e 


por ta produciendo y hacien- 
do ganashi, bo kier ranca di- 
videndo fei nan tambe”, e di. 
E fraccion di oposicion ta 
mira maniobranan caba riba 
loke tin di haber cu entrada 
di gobierno, ya cu nan no ta 
genera entrada pa cumpli cu 
nan compromiso, manera a 
wordo pronostica. Te hasta 
den e di dos kwartaal Banco 
Central no tabata riba lista 
pa duna dividendo; pero ya a 
saca 8.8 miyon di dividendo 
fei e instancia aki. 

Segun e parlamentario 
Sneek, e maneho aki di gobi- 
erno lo pone e instancianan 
aki den un situacion precario 
na momento cu nan no por 
inverti y garantisa nan mes 
continuidad. 

Fundacion Handsáaddicts: 

‘Mester respeta e adictonan manera cualkier otro hende’ 



ORANJESTAD -Nicole De Cuba 
voorzitter y Alejandra Vallejo cu 
ta secretaria di Fundacion Hand- 
s4addicts ta papia di e trato cu tin 
pa adicto den comunidad y e tra- 
bou cu nan ta haci pa e adictonan. 

5 aña pasa sra. De Cuba ta splica cu a 
cuminsa haci e trabou di yuda adicto 
hunto cu rode kruis. E ta bisa cu hen- 
denan tabata yama pa asina duna nan 
cuminda pa por hiba pa e adictonan. 
“A yega un momento cu a stop pa 
motibo di budget anto mi a cuminsa 
hacie riba mi mes. Den temporada di 
Pasco mi mes tabata hiba cuminda of 
kico cu ta pa yuda.” 

Segun Sra. De Cuba, e tabata traha 
manera stagaire den psikatria na Cen- 
tro Colorado, e motibo aki e conoce 
mayoria di nan. Un dia un a pasa algo 
desagradabel kende sra. De Cuba ta- 
bata dunando cuminda, y persona a 
bin graba y burla di nan cual e adic- 
tonan no ta sinti comodo ora hende 
grabanan. 

Sinembargo sra. De Cuba a pone riba 
medio social cu e ta un falta di res- 
pet di saca un potret of graba sin per- 
miso di hende ‘no paso nan ta adicto 
si mag’. “Hopi hende a reacciona di 


locual mi a pone. Mi a acerca un ami- 
go y di eynan e resto a acerca pa nos 
haci e fundacion posibel.” 

E ta continua splica cu mester a haci 
e fundacion oficial pa asina hende of 
luganan cu ta aporta productonan pa 
logra haci nan cuminda. E ta remarca 
cu riba medionan social tin potret di 
nan actividad cu e permiso di adic- 
tonan. Agregando cu nan sa cua si 
kier y no kier y nan ta respeta nan de- 
cision. 

“Tin di nan cu ta bisa cu ta prefera 
saca potret di lomba of na banda, pero 
algun hende ta yega y kier saca nan 
potret sin conoce nan, sin nan per- 
miso.” E ta splica cua ta e diferencia di 
nan y cualkier otro persona cu no ta 
adicto ‘puntra nan si mag saca potret 
mescos cu cualkier otro hende’. 

Sra. De Cuba ta bisa cu nan mes di 
e fundacion ta bira defensivo ora 
nan wak algo asina pasa. E ta spila cu 
adictonan mes ta acerca na algun di e 
fundacion bisando cu nan no ta sinti 
bon ora hende yega anto ta insultan- 
an ‘nan tin e confiansa cu nos’. E ta 
remarca cu tin biaha hende den alto 
rango ta scop nan y trata nan malo. 
“Pa motibo cu nan ta adicto mester 



trata nan malo?” 

Sinembargo sra. Vallejo ta bisa cu 
lentamente e situacion ta cambiando. 
Pa nan trabou cu ta nan haciendo, tin 
mas hende ta acerca nan. “Ora ami ta 
eynan personalmente manera hende 
muhe, mi no a yega di sinti insigur, 
of den peliger of manera nan ta bay 
horta ami.” 

Sra. Vallejo ta splica cu e no tin e sen- 
sacion cu algo malo ta bay pas’e, pa 
motibo di e pensamento cu semper 
tin for di chikito cu nan ta bay haci 
algo malo of haci daño, pero e a aclara 
cu na niun momento el a sinti cu nan 
ta haci daño. E ta agrega si cu ta duna 
nan cuminda,y no placa. 

“Tin varios di nan cu mi ta topa y mi 
ta hiba nan come algo na un luga cer- 
ca di e area. E problema di mi ta cu 
ora baha for di auto cu nan, hende ta 
bira wak mi manera con mi por hiba 
un adicto na un luga di come. Pero 


nan ta hopi protective cu nos anto 
nan ta bisa nos pa pone atencion na 
hende pa motibo cu nos si ta rabia”, 
sra. Vallejo ta bisa. 

E ta remarca cu nan ta respetuoso 
agregando cu un boluntario di e fun- 
dacion mes a pidi si por a drenta na 
nan luga y nan a dun’e ‘henter un 
tour’. Segun sra. Vallejo ta bisa cu nan 
a mustr’e tur e camindanan di luga 
unda nan ta keda. E ta remarca cu ya 
tin e confiansa y cu ta algo cu nan ta 
aprecia pa motibo cu nan sa cu nan no 
ta bay ser husga di algun di persona 
de fundacion. 

“Nos no ta bay pusha nan den un 
forma religioso, legal of un manera 
di manipulacion.” E ta agrega si cu si 
algun ta acerca nan y bisa cu si nan 
kier bay rehabilitacion, lo bay yuda 
nan. “Tin cu kier bay un rehab, pero 
tin algun cu no, pero nos ta purbando 
di e miho manera cu nos por.” 


Lider di AW Mike Eman cu rueda di prensa urgente referente 

reportahe di Banco Central 


ORANJESTAD - Ayera anochi, lider di par- 
tido AVP, Mike Eman a haci un publicacion 
riba su pagina di Facebook, indicando cu e lo 
tin un rueda di prensa urgente awe mainta 
9’or. Segun e publicacion di Eman, ta trata aki 
di un reportahe haci pa Banco Central. 

Por a tuma nota cu e minister encarga cu fmancia, 
Xiomara Ruiz-Maduro (MEP) a reacciona di biaha 
riba e comunicado aki di Eman, splicando cu lo ta 
trata di un reportahe cu a ser haci na luna di juli pa 
Banco Central di Aruba (BCA). 

Segun Ruiz-Maduro ta declara riba su pagina di 


Facebook, e locual cu ta e meta di Mike Eman ta 
pa ‘manipula bisando cu comercio no tin confiansa 
den e gobierno actual’. 

E minister ta enfatisa cu ta e propio Mike Eman ta 
esun responsabel di a hisa debe nacional di Aruba, 
for di 49% pa 93% di GDP “Ora Banco Central a 
bisa bo na 2011 cu nan ta mira deficit y debe nunca 
antes bisto, bo a mira otro banda y bo no a yama 
un conferencia di prensa”, sra. Ruiz-Maduro a bisa. 

Den nos edicion di mañan, lo trece mas informa- 
cion di e rueda di prensa yama pa Mike Eman. 

Representante di Hotelco Development Company NV y Walter Stipa: 

‘Aruba ta e miho isla di mundo pa inverti’ 


ORANJESTAD - Despues 
cu e gobierno di Aruba a 
firma un MoU cu Caledo- 
nia Properties N.V Mar- 
riot Internacional Inc. 
pa construi un resort di e 
cadena Sint Rignis e aña 
venidero, e representante 
di Hotelco Development 
Company NV, Walter Sti- 
pa a papia di e desaroyo 
turistico y e servicio cu 
Aruba ta ofrece tanto pa e 
turistanan como habitan- 
tenan. 

E1 a bisa “E hendenan di Aru- 
ba tin oro akinan, ta e miho 
isla di mundo pa inverti” nan 
a scoge Aruba pa haci nan 
proximo proyecto pa motibo 
di e preparacion cultural cu e 
hende ta posee, tin prepara- 



cion pa e servicio y ademas 
tin un relacion hopi fuerte cu 
Merca, tambe el a papia di e 
calidad cu un luga mester of- 
rece pa e turistanan ora nan ta 


scoge e destino pa nan biaha. 
Esaki ta un compromiso cu a 
ser negocia pa ofrece ‘turismo 
di calidad’ despues di 7 luna 
di negociacion, e proyecto ta 
ubica banda di Riu Antillas, 
den e acuerdo cu e desaroya- 
dor y e gobierno a yega cu 
otro, e desaroyador mester 
c upgrade’ e parke publico pa 
e comunidad lo por sigui haci 
uzo dje. Un parti di e acu- 
erdo aki tambe ta cu gobierno 
a haci riba peticion di cuerpo 
policial pa re-ubica e warda di 
polis na un luga mas adecua, 
cu por beneficia e turistanan 
di e areanan di High y Low 
Rise Hotel. 

Ademas den e acuerdo cu e 
gobierno a haci cu e desaroy- 
ador, ta e parti di zwemles cu 


pa hopi aña caba ta tuma luga 
bao un condicion basta difi- 
cil, y como parti di e acuerdo 
ta pa mehora e condicion pa e 
lesnan di landamento lo por 
continua den un miho forma. 
E acuerdo aki no ta un acu- 
erdo nobo, ta un re-negocia- 
cion cu e gobierno a haci pa 
ofrece e miho calidad posibel 
di camber. 

E gobierno a logra negocia 
na luga di bin cu un Time 
Share of un hotel cu casi 380 
camber a logra reduci esaki 
pa practicamente e mita, pa 
asina e hendenan lo por haya 
un resort di calidad sin cu ta 
pone presion riba e area di 
High Rise. 

Tin un otro proyecto di 680 


camber All Inclusive cu a 
wordo otorga pa e gobierno 
anterior na Eagle Beach, cu 
tambe ta den negociacion y 
cu lo reduci e cantidad aki 
pa mas o menos 240 camber 
cu no lo bay ta All Inclusive 
tampoco sino un Resort di 
calidad. 

Loke ta tumando luga na e 
momentonan aki no ta go- 
bierno di Aruba ta dunando 
mas permiso pa construi mas 
camber di hotel, al contrario 
ta bahando e compromisonan 
cu a wordo mara den pasado 
pa e gobierno anterior. Na e 
momentonan aki e gobierno 
di Aruba a logra reduci esaki 
cu casi 3000 camber cu te na 
e momentonan aki a wordo 
negocia. 


‘Placa, material y personal 3 obstaculo pa crea film’ 



ORANJESTAD - Cine Aruba cu 
idea y proyecto pa haci e indu- 
stria di Cine mas grandi na Aruba 
pa asina sigui trece mensahe posi- 
tivo pa comunidad. 

Locual Cine Aruba kier haci den nan 
plan segun sr. Pardo ta pa motibo cu 
nan ta wak tur e limitacionnan y tur 
obstaculonan. “Nos meta ta pa establ- 
ece un centro di cine na San Nicolas 
unda cu hoben y adulto por bin haya 
tayer y nan por haci nan film.” 


Pa esunnan cu tin un idea di skirbi 
algo, un actor cu ta forma parti di 
produccion y ta haciendo un pelic- 



ula por haya un team pa asina haci e 
pelicula posibel den e centro di cine. 
E ta splica cu nan lo tin un camber cu 
tur locual nan colecta manera mesa, 
stoel, paña y locual ta necesario den 
hende su pelicula. 

E ta agrega cu asina por cuminsa evita 
limitacion cu nan tin. Pa por crea mas 
posibilidad pa industria por crece. 
“Placa, material y personal ta tres ob- 
staculo cu ta stroba e hende pa traha 
film na Aruba, mester ekipo pa por 
filma.” 

Un di e cosnan cu sr. Pardo ta haya 
importante ta cu manera tin centro 
di bario, pero un kunst centrum na 
Aruba no tin pa por tin actividadnan 
manera baile, teatro, film ‘cualkier 
cos cu ta den arte’. 

Cine Aruba tin tayernan pa au- 
dio, sound, musica , diseño y mas. 
Proyecto di actuacion ta bay cuminsa. 
E ta bisa cu e ta haya muchanan keto, 
cu problemanan social na cas, hasta 


problemanan en general. Ora nan 
drenta den actuacion ta yuda pa nan 
habri nan mes asina sr. Pardo ta splica. 

Sinembargo sr. Pardo ta bisa cu no 
solamente e ta siña crece como per- 
sona, pero e parti creativo tambe ta 
crece. “Un mucha adulto of hoben 
por yega na fundacion Aruba y nan ta 
consultacion y ta yuda cana e camin- 
da. Nan no ta lesa. Na Aruba hende ta 
mas visual.” 

Sr. Pardo ta bisa cu aki na Aruba no ta 
asina leu, pero e ta remarca cu lenta- 
mente tin paso ta tumando luga. “Tin 
cu gatia pa despues cana pa asina esta- 
blece paso tur cos tin cu cuminsa un 
caminda.” 

Segun sr. Pardo ta bisa cu compara 
tempo na Merca un pelicula di antes 
cu nan visual effets compara cu awo 
c bo ta keda manera antes tabata masha 
mahos’, pero e ta bisa no ta djis cu e 
tempo ey nan a cuminsa un caminda 
asina keda cana pa yega unda nan ta 


awo cu e calidad cu Merca ta duna 
den peliculanan. 

E ta remarca ora hendenan cuminsa 
ya nan kier tur cos perfecto. E trabou 
ta bay perfeccionando pa tempo. “Si 
na Aruba por stimula esey, pa hende 
cuminsa haci film pa sigui drecha 
calidad. Ora no tin placa pero mester 
confronta e obstaculonan. Con nos ta 
soluciona e problema aki? Ta pa bira 
creativo.” 

Ta sacrificio pa cierto cosnan sr. Pardo 
ta bisa mester busca solucionan cre- 
ative pa por hacie posibel pa crea algo 
bon. Mayoria di biaha publico no ta 
ripara e trabou cu ta patras di henter 
un produccion. 

Sr. Pardo ta bisa cu Curaçao tin nan 
cine local c e ta mas avansa’. E ta re- 
marca cu Film festival no t’ey mas. 
Esey tabata pa yuda stimula pa asina 
e duna smaak na esunnan cu ta den 
mundo traha film por competi cu 
otro y mustra locual nan ta haci. 

Editorial 


Con gobierno mester 
maneha...? 

Entidadnan liga na gobernacion? 


Desde cu nos tin un gobierno nobo, casi un aña 
caba, tempo ta bula, nos por a mira diferente 
caso di maneho menos exitoso di gobierno den 
caso di cierto entidadnan liga na gobernacion. Ta 
parce cu a pesar di e promesanan di cambio di 
manera di opera, no a cambia tanto den esaki. 
Nos tabatin e caso di fundacion Lotto pa De- 
porte, unda hues a mustra cu no por substitui 
sin mas un directiva pa otro cu tin bendicion di e 
ministro nobo. Di otro banda nos ta mira cu den 
e caso di otro entidad, manera e diferente em- 
presanan estatal, nada aparentemente no a cam- 
bia den e estilo di goberna, cu nombramento di 
miembronan di directiva nobo, sin cu ta aparece 
algo di un cuadro di exigencia di cualidadnan pa 
e puestonan aki. Kico ta loke mester a cambia 
anto? Un ehemplo di nos bisiña pariba. 

Cualkier dia, nos por lesa den un corant di e isla 
ey, tocante algo cu ta masha normal, cerca nan 
en todo caso. Ta trata di e renombramento di un 
miembro di e hunta di comisario di un compa- 
nia estatal. E articulo ta conta di e evaluacion di e 
estudionan cu e persona a haci, mas otro aspecto 
di su curriculum vitae, a base di cual e asesor cor- 
porate governance, SBTNO (Stichting Bureau 
Toezicht en Normering Overheidsentiteiten),a 
yega na e conclusion cu en principio e ta cumpli 
cu e perfil pa ocupa e puesto como experto eco- 
nomico empresarial den e hunta concerni. Pero 
esey no ta tur. E autoridad aki cu mester revisa 
e solicitud pa revision, ta remarca cu ademas 
lo mester a haci evaluacion periodico di fun- 
cionamento di e miembro di e hunta, manera 
e Codigo pa e tipo di entidad aki ta exigi. E ta 
constata cu mester haci por lo menos dos evalu- 
acion pa aña, pa cumpli cu loke e Codigo ta exigi 
pa su funcionamento, ademas cu e hunta mes 
den su totalidad mester evalua su mes y traha un 
informe tocante esaki. E ta constata cu e no tin 
e documentonan ey, asina ta, e no por haci un 
evaluacion completo... 

Tambe e ta constata cu e hunta no tin un sched- 
ule bon pa salida di e miembronan, cu conse- 
cuencia cu dentro di poco seis di e shete miem- 
bronan lo retira, un perdida grandi y repentino 
di experiencia y conocemento interno, contrario 
na principionan logico di continuidad di un or- 
ganisacion. Esaki ta duna di pensa. Si na Cura- 
çao, cu tur e reglanan aki pa bon gobernacion 
corporativo, ainda ta sucede varios cos cu no ta 
cuadra, ta con e situacion na Aruba lo ta, unda 
no tin absolutamente nada regla, y unda e bida 


interno di e entidadnan ta pertenece na e secre- 
tonan miho warda den nos comunidad. 

Di otro banda, mester bisa si cu tin e momen- 
tonan unda e sistema di control na Curaçao ta 
funciona. Algun aña pasa un ministro presidente 
tabata kier a nombra su esposa den directiva di 
un empresa estatal y a haya su mes asina mal 
sirbi, cu el a dicidi di hala atras. 

E ehemplo di Curaçao ta duna nos di com- 
prende cu un ley encuanto Good Corporate 
Governance lo no funciona perfectamente, pero 
ni esey nos tin y por lo pronto nos no lo haya 
esaki tampoco. Pakico no? Pasobra e Acuerdo di 
Gobernacion di e actual coalicion no ta ni sikiera 
menciona e topico aki, te pa nan inclui esaki den 
nan plannan. Y ya cu e plannan describi caba ta 
asina hopi cu ta dificil pa kere cu ta bay logra 
ehecuta tur cos cu a pone riba papel, nos ta pesi- 
mista encuanto esaki. Loke ta lastima pasobra ta 
parce nos cu tin hopi cos di haci riba e tereno aki 
tambe, pasobra e ta parti importante di mehora 
actuacion riba un di e terenonan cu mas ta duna 
preocupacion pa loke ta practica di patronahe 
politico. Ademas cu e experiencia den e ultimo 
32 añanan no ta mustra den direccion di un me- 
horacion riba e tereno aki. 

E punto ta cu e eventual influencia dañino di 
politica no ta e unico influencia negativo cu por 
tin den un entidad ‘independisa’. Y gobierno, 
como esun cu a tuma e iniciativa pa independisa 
e entidad estatal pa garantisa miho maneho, ta e 
prome partido interesa pa vigila cu no tin otro 
influencia ni desaroyo indesea den e entidadnan 
aki. No ta asina cu gobierno mester sinta cu bra- 
sa crusa anto laga e entidadnan aki haci y desha- 
ci. Gobierno ta esun, no e unico, cu tin e tarea 
di vigila y boga pa interes di comunidad den su 
totalidad, pero tambe di gruponan specifico. Y 
pa haci esaki bo mester un cuadro legal; un ley 
encuanto good corporate governance por trece 
esey. 

Y kico ta pasa si bo no hacie? Si partidonan 
politico no kier un regimen di control pa nan 
mes den maneho di e entidadnan aki, no tin un 
cuadro legal di control drechi pa e entidadnan 
tampoco: e cuchiu ta corta di dos banda. Asina 
nos ta yega na e denuncianan haci contra funda- 
cion Lotto pa Deporte, cu si nan resulta berdad, 
ta asunto sumamente serio. Pero unda e instru- 
mentonan tapa duna cuenta? 

America Latino: Cinco pais lo denuncia Venezuela na Corte Penal Internacional 



(Infobae/AFP) - E canciyer 
Peruano Nestor Popolizo 
a confirma cu Peru, Ar- 
gentina, Chile, Colombia 
y Paraguay lo tuma e paso 
di hiba Venezuela dilanti 
Corte Penal Internacional 
na Den Haag, Hulanda, 
pa violacion sistematico 
di derecho humano y cri- 
men contra humanidad. 
Esaki ta prome biaha cu ta 
haci un denuncia di e in- 
dole aki contra un pais di 
e region. 

E ministernan di relacion 
exterior di Peru, Argentina, 
Chile, Colombia y Paraguay 
lo firma siman venidero un 
carta den cual nan ta denun- 


cia e presidente Venezolano 
Nicolas Maduro na fiscalia di 
Corte Penal. Nan lo firma e 
documento durante un inter- 
medio di e Asamblea General 
di ONU unda nan lo ta pre- 


sente. 

Popolizo a indica tambe cu 
e iniciativa no ta forma parti 
di e Grupo di Lima, cu Peru 
ta lidera, sino di un grupo di 
pais Suramericano miembro 


di e Estatuto di Roma, e in- 
strumento constitutivo di e 
Corte Penal Internacional na 
1998. “Nunca antes a conoce 
esaki... ta e prome biaha,” 
Popolizo a bisa The Associ- 
ated Press na Lima. 

Popolizio a indica cu lo pre- 
senta dos informe cu e de- 
nuncia: uno di un grupo di 
experto cu a presenta tur nan 
conclusionnan encuanto e 
violacion sistematico di dere- 
cho humano na Venezuela na 
secretaria general di e Organ- 
isacion di Estadonan Ameri- 
cano y otro elabora pa e Alto 
Comisionado di Nacionnan 
Uni pa Derecho Humano. 
Ambos informe lo sirbi pa 


sustenta e denuncia na fiscal 
di e corte, Fatou Bensouda, di 
Gambia. 

Tambe e canciyer Peruano a 
bisa cu e bentaha di e presen- 
tacion di un denuncia di parti 
di e paisnan miembro di e 
Estatuto di Roma ta permiti 
un tramite mas rapido di e 
fiscalia. 

Poco prome cu declaracion di 
Popolizo, e presidente Vene- 
zolano a afirma na Caracas 
cu e ta evaluando si e ta bay 
asisti na e Asamblea General 
di Nacionnan Uni na New 
York, pero a bisa tambe cu e 
mester cuida su siguridad, 
pasobra ‘nan tin mi na bista 
pa mata’. 


Colombia: Den rolstoel di frontera pa Bogota 


(LaPatilla) - E tirenan 
di su rolstoel ta cuminsa 
mustra e hilonan bou di 
e rubber, pero asina mes 
Jose Agustin Lopez ta spe- 
ra cu nan ta wanta e 500km 
cu e falta pa yega capital 
Colombiano, Bogota, en 
busca di e asistencia medi- 
co cu e no por haya mas na 
su pais, Venezuela. 

E migrante Venezolano Jef- 


ferson Alexis ta pusha e rol- 
stoel di su tata a lo largo di e 
caretera entre Cucuta y Pam- 
plona, na departamento di 
nort di Santander, unda nan 
tabata siman pasa. Subi sero, 
baha sero, friu y calor, nan tin 
fe pa nan yega e destino cu 
nan tin den mente. 

“Mi a haya mi obliga di tuma 
rumbo pa Colombia pa haya 


e medicamentonan cu mi 
mester”, Jose Agustin, di 52 
aña, ta conta. 13 aña pasa el a 
perde sensibilidad den ambos 
pia den un accidente y a keda 
den rolstoel desde e tempo 
ey. E tabata mantene henter 
su famia, pero den e condi- 
cionnan actual no por haci 
nada mas y a mira e biahe 
duro y excepcional aki como 
unico opcion. 



Ecuador: Accidente cu bus a 
laga 12 morto y 27 persona 
herida 


Venezuela: Un miyon bari pa dia pa 
entrega na China 




(Infobae/EFE) - Un acci- 
dente nobo di trafico a su- 
cede diamars pasa y a laga 
diesdos morto y bintishete 
persona herida na Ecua- 
dor, loke tabata e di shete 
suceso di e tipo aki den ul- 
timo 37 dia na e pais An- 
dino, cu un saldo total di 
63 persona morto. 

“Te na e momento aki ta re- 
porta 27 persona herida y 12 
morto”, gobernacion di pro- 


vincia di E1 Oro, na costa 
Ecuatoriano, a señala den un 
comunicado. 

Na principio, e fiscalia a se- 
ñala cu a fayece 12 persona y 
23 a keda herida na e acciden- 
te cu a sucede riba caretera 
entre e localidadnan Loja y 
Balsa. E oficina di fiscalia na 
E1 Oro ta investiga e causa di 
e accidente cu e bus di Co- 
operativa Nambija. E auto a 
perde control, a dal y bolter y 
despues a cay den un abismo 
di 110 meter di profundidad 
aproximadamente, segun e 
funcionario a bisa. 

E suceso a ser registra den or- 
anan di marduga di diamars 
pasa, pero e autoridadnan no 
a duna informacion di biaha, 
debi na ‘e situacion delicado’, 
un fuente di Servicio Integra 
di Siguridad ECU911 a in- 
dica. 

Desde 12 di augustus pasa a 
ser registra shete accidente di 
bus na Ecuador, cu a laga un 
cifra di 63 morto y 179 per- 
sona herida. 


(Infobae/LaPatilla) - Pres- 
idente Nicolas Maduro a 
indica despues di su biahe 
pa China cu el a firma al 
menos 700 proyecto di 
cooperacion y cu su pais 
tin entre otro como meta 
pa produci un miyon di 
bari di crudo pa dia, pa 
paga e acuerdonan firma 
cu China. 

“Nos a tene reunion di con- 


crecion di acuerdo cu Banco 
di China, cu e empresa Chi- 
na National Petroleum Cor- 
poration (CNPC). Awe su 
presidente ehecutivo ta yega 
(Caracas) pa concretisa e plan 
di exporta 1 miyon bari pa 
China so”, el a señala. Di otro 
fuente a bira conoci cu e acu- 
erdo ta encera tambe e adkis- 
icion di 9,9% di e accionnan 
di e compania semi- estatal 


Sinovensa, cu ta opera den e 
Faha di Orinoco. CNPC tin 
caba 40% di e accionnan den 
e empresa mixto aki. 

E demas acuerdonan cu e dos 
paisnan a cera ta den materia 
tecnologico, di telecomuni- 
cacion, educacion, salud y 
siguridad. 

“Nos a firma acuerdo pa e 
actualisacion tecnologico di 
Cantv y nos lo firma e con- 
tract pa e lansamento di e di 
cuatro satelite di telecomu- 
nicacion, e satelite c Guaicai- 
puro’. 

A pesar cu e produccion 
petrolero di su pais ta na e 
nivel mas abou di ultimo 50 
aña, Maduro ta calcula cu na 
2019 lo por duplica e expor- 
tacion di crudo. “Un mafia 
corupto na cabes di Pdvsa a 
daña nos industria”, Madu- 
ro a señala, indicando miho 
perspectiva cu e ex- militar 
Manuel Quevedo dirigiendo 
e empresa mas importante di 
e pais. 

Cayman Islands: Conflicto cu Reino Uni encuanto cooperacion hudicial 


(C ar ibbe anN ewsNow) - 
E pleito entre gobierno 
di Cayman Islands y Re- 
ino Uni a bira mas fuerte 
dialuna pasa, ora cu ‘For- 
eign and Commonwealth 
Office’ (FCO) a apoya 
e kehonan di National 
Crime Agency (NCA), 
mientras prome ministro 
di Cayman Islands, Alden 
McLaughlin, a continua 
desmintiendo cu ta su pais 
tabata e causa di e desacu- 
erdo tocante loke gobier- 
no Britanico ta mira como 
un cooperacion disminuy- 
ente den asunto hudicial, 
compara cu otro teritori- 
onan den Caribe. 

FCO a bisa cu e decision di 
gobierno di Cayman Islands 
pa cambia e punto di con- 
tacto pa NCA di e Financial 
Crimes Unit di polis pa e Fi- 
nancial Reporting Authority 
di Cayman Islands a mina e 
posibilidad di investigadonan 


pa haya informacion inmedi- 
ato pa casonan importante, pa 
motibo di e orario limita di 
operacion. 

E conflicto ta refleha e prob- 
lema fundamental, unda 
Cayman Islands no ta parce 
dispuesto pa sigui tur in- 
struccion di gobierno di Re- 
ino Uni encuanto e exigencia 
di mantene registro publico y 
accesibel pa instancianan hu- 
dicial di e ‘ultimate beneficial 
owner’ di accion di compa- 
nianan registra den cada teri- 
torio. Gobierno di Cayman 
Islands ta aludi na considera- 
cion di privacidad encuanto e 
personanan envolvi, mientras 
cu e otro teritorionan no a 
trece e mesun obhecion aki 
dilanti. 

E conflicto actual, si no tin 
solucion, por laga Cayman 
Islands como unico teritorio 
cu no ta colabora cu Reino 
Uni den e maneho di com- 
bate di labamento di placa y 



fmanciamento di terorismo, di intercambio di informa- empresa estableci na cada 
specificamente riba e punto cion tocante accionista di teritorio. 


Colombia: Presidente Duque no ta apoya solucion militar pa Venezuela 


(NTN24) -Asurgi un dife- 
rencia di discurso entre 
presidente di Colombia, 
Ivan Duque, y su emba- 
hador na Estadonan Uni, 
Francisco Santos, unda e 
ultimo aki a declara cu pa 
logra un salida di e crisis 
di Venezuela mester con- 
sidera tur opcion, incluso 
un operacion militar. 

Pero e mandatario principal 
Colombiano a descarta cu- 
alkier apoyo na un interven- 



cion militar na Venezuela, 
como buskeda di un salida pa 
e crisis na e pais bisiña. 

“Mi no tin un espirito beli- 
coso, pero nos ta mantene 
semper e firmesa pa denuncia 
e violacionnan di e dictadura 
na Venezuela, abuso nan cu 
a genera un crisis grave hu- 
manitario y migratorio. 

Mi a bisa cu mester busca tur 
e mecanismo nan diplomati- 
co disponibel den comuni- 
dad internacional pa haya so- 


lucion pa e crisis migratorio 
aki”, e presidente a declara. 

E declaracion di e embahador 
di Colombia a bin na mo- 
mento di mas declaracion na 
Merca, pa no exclui e opcion 
militar pa pone un fin na e 
regimen opresivo na Cara- 
cas, entre otro di e senador 
republicano di descendencia 
Latino, Marco Rubio. 


Venezuela: Mas di 30% ta come regularmente un biaha pa dia so 



pobla, cu un margen di eror 
di 3,3%. (LaPatilla/ElNuevo- 
Herald) - Segun un encuesta 
di e compania Meganalisis, 
publica pa e medio di Florida 
E1 Nuevo Herald, ta indica 
cu e Venezolanonan ta mas 
y mas dispuesto pa considera 
opcion extremo, manera ban- 
dona nan pais of faborece un 
intervencion di exterior. 

E encuesta di Meganalisis 
publica dialuna a haya cu 84,3 
porciento di e personanan 
encuesta ta faborece un 4 in- 
tervencion’ multinacional, si 
esaki lo trece gran cantidad di 
alimento y medicina na e pais. 
Y 20,5 porciento, ekivalente 
na seis miyon persona, ta bisa 


cu nan lo sali di nan pais si e 
mandatario Nicolas Maduro 
keda na poder y e situacion 
economico no cambia. 

Segun e vice-presidente di 
Meganalisis, Ruben Chirino 
Leañez, e incapacidad di go- 
bierno pa satisface e nece- 
sidadnan basico a habri porta 
pa opcion cu lo tabata ‘im- 
pensabel’ un par di aña atras. 
E encuesta ta parce di con- 
tradeci otro estudionan cu ta 
mustra cu e Venezolanonan 
ta den mayoria contra un in- 
tervencion militar stranhero. 
Pero Chirino ta argumenta 
cu si considera cu e forsa 
multinacional por ta un for- 
ma di entrega ayudo humani- 


tario rapido y eficiente, anto e 
ta bira aceptabel. Meganalisis 
a haci e encuesta entre 1.100 
persona den 16 di e estadonan 
mas 

Hamber ta e centro di mal- 


estar na e pais. Ora a puntra 
pa nan habitonan di alimen- 
tacion, 30,5 porciento a bisa 
cu regularmente nan ta come 
un biaha pa dia so y 28,5 por- 
ciento a informa cu nan ta 


come ‘nada of casi nada’ por 
lo menos un biaha pa siman. 
En total, 78,6porciento a re- 
porta problema cu alimenta- 
cion. 

Riba e pregunta kico nan ta 
haci si presidente Maduro ta 
keda na poder y e situacion 
economico no cambia, 34,7% 
a bisa cu nan ta keda na e pais 
tratando di enfrenta e crisis. 
Pero 20,5% a bisa cu nan lo 
bay otro pais. Den un pais 
di 30 miyon persona esey ta 
como seis miyon Venezolano 
cu ta considera bandona nan 
pais. Colombia, Peru, Ecua- 
dor y Chile tabata e cuatro 
destinacionnan mas men- 
ciona. 

Ainda no tin aceptacion pa persona cu limitacion mental 



WILLEMSTAD - Ainda no tin 
aceptacion pa persona cu limi- 
tacion mental na Corsou. Nan 
posibilidad pa haya un trabou ta 
minimal. Despues di presenta e 
personanan aki, y tambe nan ha- 
bilidad nan, cuater biaha na co- 
munidad, Fundacion Kontakto ta 


conclui cu ainda tin un caminda 
largo pa cana. E siman aki tabatin 
e di cinco ‘Day on the Job, Yes I 
Can !’, cu Fundacion Kontakto ta 
organisa un biaha pa aña. 

Taizy Goeloe, terapista di trabou a 
splica cu riba e dia aki tur cliente ta 


sali for di Fundacion Kontakto y bay 
traha na un empresa di 9or di mainta 
pa 12or, bou di supervision, segun un 
relato di retkaribense. 

Sra. Goeloe a menciona tambe cu co- 
munidad mester bira mas consciente 
y compronde e persona cu limitacion 
mental. Tambe mester tin e conoce- 
mento con pa trata e persona cu limit- 
acion mental, ora cu e ta na su trabou. 
E proyecto ‘Day on the Job’, di e for- 
ma grandi cu Fundacion Kontakto a 
organisa esaki durante di 5 aña, ta bay 
sigui riba un escala mas chikito. Sra. 
Goeloe: “Lider di e gruponan mes lo 
indica na unda nan tin deseo di bay pa 
siña nan cliente algo”. 

Fundacion Kontakto ta activo riba e 
tereno di training, formacion y guia. 


Den e cuadro aki, pasobra e funda- 
cion tin contacto cu hopi empresa, 
den futuro gruponan chikito individ- 
ualmente lo bai un ‘Day on the Job’, 
cerca e empresanan concerni. 



Esfuersonan pa haci Bonaire mas accesibel pa rolstoel 


BONAIRE - Cu adicion di 
un rampa pa pasaheronan 
aborda, Bonaire Interna- 
tional Airport (BIA) a bira 
mas accesibel pa rolstoel. 
Esaki ta encera un struc- 
tura riba cual biaheronan 
riba rolstoel por subi y 
baha avion hopi mas facil. 

Esaki ta e resultado di e con- 
ferencia ‘Accessible Tourism 
Bonaire’, cu a tuma luga na 
2013, pa medio di e anterior 


Workgroup Physical Acces- 
sibility Bonaire. Bou ini- 
ciativa di BIA y partner nan 
den e grupo, nan a busca pa 
un provision asina riba e isla, 
segun un relato di The Daily 
Herald. 

E relato a sigui conta cu otro 
entidad envolvi tabata or- 
ganisacion pa personanan cu 
mobilidad reduci MiVaBo, 
fundacion pa cuido di bi- 
sta y oido FKBO, instituto di 
cuido local Fundashon Mari- 


adal, y e Directorado Comu- 
nidad y Cuido. 

Aña pasa, cosnan a cuminsa 
cana mas lihe ora cu e go- 
bierno di Public Entity, e 
National Representative y 
e oficina di seguro di salud 
Caribbean Netherlands ZVK 
a reuni pa considera e varios 
posibilidadnan. Den un es- 
fuerso conhunto nan a logra 
cumpra e ekipo necesario pa 
asina realisa nan meta. 



Dofio di apartamento ta cera huurdo y su yiu chikito 



FRENCH QLFARTER- Un doño di un aparta- 
mento na e French Quarter na Sint Maarten a 
haya su mes den problema ora cu a uza pida 
palo pa pone dilanti e porta pa asina cera e 
huurdo femenino y su yiu chikito aden. 

E huurdo, segun un reporte di St. Lucia Times, ta- 
bata drumi den e apartamento, localisa na e Coralita 
Road, ora cu e doño a cera nan den e apartamento. 
Reporte nan ta indica cu e doño tabata purba pa 
basta rato pa contact e huurdo, sin resultado. 

Bisiñanan a yama gendarmes despues cu e huurdo 
a lanta for di soño y no por a sali di e apartamento, 
cual tin un porta so. E bentananan di e apartamento 
tin grill riba nan, pues no tabata un opcion pa sali 
via bentana. 

Gendarmes a responde cu tur forsa na e in- 
cidente y a kita e pidanan di palo for di di- 
lanti di e porta, permitiendo asina pa mama 
y yiu por a sali. E señora a wordo hiba Gen- 
darmerie pa entrega un reporte di e incidente. 

Un grupo di observado a keda reuni na e sitio pa 
mira e suceso. Algun di nan a comenta cu e ofensa 
di e doño di apartamento ta hopi severo, mirando 
cu den caso di candela lo por a tin consecuencianan 
fatal, como cu e huurdo y su yiu chikito no tabatin 
manera pa sali for di e apartamento. 

Schotte a hiba su caso pa corte 
di apelacion 


WILLEMSTAD - E ex prome min- 
ister di Corsou Gerrit Schotte, a 
hiba su caso pa corte di apelacion. 

Na fmal di augustus ultimo, corte di 
prome instancia a prueba cu Gerrit 
Schotte a obtene ilegalmente mas di 
1.8 miyon florin Antiano. E fiscal ta 
kere cu pa e motibo aki cu e canti- 
dad aki mester wordo kita for di su 
persona. 

Den ausencia di e pago total, Schotte 
por wordo encarcela pa un periodo di 


tres aña. Den e caso aki Schotte, actu- 
almente ta miembro di parlamento, y 
un total di 1.844,190 a keda gevries. 
Parti di e placa aki ta di ofensa di so- 
borno por lo cual el a keda condena. 
E otro parti ta bin di e echo similar di 
cual el a keda condena 

Segun corte, ta existi suficiente indi- 
cacionnan cu un biaha mas e ta cul- 
pabel di soborno oficial y labamento 
di placa. E declaracion cu Schotte a 
duna, e corte ta considera esaki como 
c no plausible’. 



Pedido pa cuido medico ta surpasa e presupuesto di cuido 


WILLEMSTAD - Na 
Corsou no tur hende cu 
mester di cuido medico 
por haya esaki tambe. Pa 
motibonan financiero 
tin cierto tratamento cu 
no por haci na hospital 
Sint Elisabeth (Sehos). Te 
aworaki ta trata di excep- 
cion, pero e situacion por 
surgi cu lo pone un maxi- 
mo na e tratonan medico 
di mas caro den e hospital. 

E produccion di Sehos anu- 
almente ta consisti di 1.6 
miyon actividad medico. 
Como unico hospital cu un 
departamento di ayudo ur- 
gente Sehos ta dispone di 
un presupuesto anual di 124 
miyon florin. E presupuesto 
di cuido aki di gobierno no ta 
suficiente. 

E brasamentonan medico di 
mas caro ta operacionnan di 
hep, terapia di Cancer, trato 
di enfermedad di curason y 
ader y cuido di pashent cu 
aids. 

E status fmanciero di e hos- 
pital hopi biaha caba a causa 
cu e stock di remedi pa cierto 
grupo di pashent no ta sufi- 
ciente y cu mester pospone 
operacion, den algun caso pa 
un tempo indetermina. 

c Tur aña tin un deficit 
structural di 15 miyon flo- 
rin’ - Anthon Casperson 
“Pa e hospital por funciona 
na un manera drechi mester 
di 139 miyon florin tur aña”, 
Anthon Casperson, direc- 
tor di Asuntonan General di 
Hospital Sint Elisabeth, ta 
bisa. 

“Pa e hospital nobo tambe ta 
conta cu e cuido y trato ey ta 
Costa mas o menos 140 mi- 
yon pa aña. Esey ke men cu 
structuralmente tin un defi- 
cit di 15 miyon florin.” 


Pero e pedido pa cuido med- 
ico ta aumenta, entre otro pa 
motibo di embeyecemento, y 
ta bira mas complica tambe. 
“Hende ta bira mas bieu, hopi 
biaha tin diferente malesa y e 
peticion di cuido asina ta bira 
mas complica”, Casperson ta 
bisa. 

“Ta bini acerca cu hospital 
mester duna mas asistencia 
urgente. Victimanan di vio- 
lencia, accidente den trafico 
y otro accidente, na Prome 
Asistencia mas i mas hende 
herida y cu afectacion agudo 
ta drenta.” 

E peticion pa cuido medico ta 
mas grandi cu e presupuesto 
di cuido. Hospital mester ne- 
nga cierto trato specialista pa 
motibonan fmanciero. Tin 
e menasa cu lo bay pone un 
limite na trato cu ta mas co- 
mun manera operacion di 
hep tambe. 

‘Como principio nos 
no por nenga cuido’ 
Anthon Casperson 
“Mi ta haya cu como ehecuti- 
vo di hospital mi no por hus- 
ga tocante esaki”, Casperson 
ta bisa. “Hospital tin un rol 
di facilita, na principio nos 
no por nenga cuido. Awor ta 
presenta e dilema na e asegu- 
rado di cuido y na gobierno. 
Ta nan mester tuma e decisi- 
onnan. 

Discusion social 

Segun e mandatario comu- 
nidad tin e ultimo palabra. 
“Mester bini un discusion 
social amplio tocante e pre- 
gunta di ki tipo di cuido Cor- 
sou mester tin. E discusion 
aki bon mira mester a tuma 
luga masha dia, ta na interes 
di nos tur cu tin claridad y cu 
cuido den nos pais ta keda ac- 
cesibel. 



Invitacion 


Reunion General di Participante 

Dia: Diahuebs, 27 di september 2018 
Ora: 7,00 p.m, - 8.30 p.m. 

Lugar:Hilton Aruba Caribbean Hotel & Casino 


E reunion aki ta solamente pa participante v pensionado di APFA. 
Durante e reunion aki bo lo ricibi informacion tocante e 
desaroyonan den bo fondo di pensioen y lo presenta e Relato 
Financiero Anual 2017. 


Go pensioen ta 
bo futuro. 
Mantene bo mes 
bon informa! 




E reunion akl lota interactivo. Pa por participa activamente please 
trece bo celular of tablet. 

Regfstracion ta rekeri un 10 valido y ta cuminsa for di 6:00 pm. 

é a[pdá 

Seroe Bbnco4 H Oranjestad Aruba | (297) S25 2732 | www.apfar uba.org 

A10 ICLASIFICAD0 


NDIA 


Clasificado Economico 


PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA HUUR 

Apartamento na 
Paradera Villa Park 
Inf. whatsapp 567 4161 

Tel. 567 1043 -567 3798 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TA BENDE 

From 15 collectable Porcelain 
Dolls only 7 left for sale at Santa 
Martha 12 

Tel. 733 2542 -564 4456 


TABENDE 

Hyundai Getz 2007 
bon condition, full maintenance 
AC/ Standard 
awg.6.500 (O.B.O.) 

Tel. 745 0440 


SERVICIO PUBLICO 

ta drecha tur sorto di Imagen 

Tel. 584 2489 


TABENDE 

Auto suzuki SX4 Full Eq., Airco, 
5 sp., pw.window, pw.brake, 
pw.st, cd ply, 2009 keuring nobo 
cu numplaat full aña y seguro 
first owner. Prijs ganga Afl.6,400 
Tel. 733 4448 


Divi Phoenix New Bldg. 
Timeshares 

Luxury unit 660, 1-1/2 baths. 
8/29, 29 wks left, $3995 
email rmwjmw@aol.com 
508 651 0016 also Casa DM 
AMB, 1 BR, wk5 21 and 29 
cheap BO 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Psychic Riley let me help solve 
your problems in love marriage 
finance career and family with 
immediate results 
Call 001 747271 9899 
wyattearp14@sbcglobal.net 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel.593 6318 


TABENDE 

dos apartamento na Seroe 
Blanco, incluyendo mueblesnan 
Afl.270.000 
Tel. 593 6318 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


SERVIO PUBLICO 

Smart Electric Aruba 
Ta haci tur tipo di trabou di 
coriente di cas, meter apart, 
water heater, ac, etc) 
Tel. 565 6638 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 
Tel. 566 2687/732 2590 


TAHUUR 

Apartamento grandi 35 m2 na 
San Miguel 5 minuut for di hotel 
area pa 1 of 2 persona so 
Pa mas informacion yama 

Tel.592 2688 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 


SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel. 593 3141 

TABENDE 

Camaro 2015 
Low miles prijs negotiable 
Interesado yama 
y manda bo oferta 

Tel. 594 4731 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 

SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 


SERVICIO PUBLICO 

Handyman 

si mester ayudo yama awo 
Mantencion, carpinteria, welder 
y verf 

Tel. 630 9246 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

na Seroe Blanco apt muebla di 
2 camber y 2 baño, sala 
comedor, cushina. Inclui cable, 
wifi, gas 

Tel: 746 8058 


TAHUUR 

Apartament di 2 camber, sala, 
comedor y cushina full muebla 
na Seroe Colorado (baby beach) 

Tel. 569 8007 


TABENDE 

Plastic septic tank 
1000 gallon 3500 
Si ta interesa por yama 

Tel. 741 7262 


TA BENDE 

Un Terreno propiedad di 
801 m2 na Salinja / Moko pa 
Afl.144.180 
Tel.593 6318 


TABENDE 

SUV Mitsubishi Montero 
den bon estado Afl.4.000 
Pa mas informacion por yama 
Tel. 597 7815 


TABENDE 

Suzuki Alto 2001 
automatic Fls.2500 
johnnypaesch@gmail.com 
yama pa mas info 

Tel.630 1307 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


TA BENDE 

gordura di mushroom, bo cum- 
pra 10 saco nos por delevery 
Fls.7.50 pa un 

- To l .59 4 23 8 0 - 

SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TABENDE 

Auto Suzuki SXK 2009 airco, 
alarm. Pw wind. cd player 5 spd 
cu keuring y number paga full 
aña Prijs 6500 

Tel.733 4448 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


GARAGESALE 

18-19-20-21 sept. 
na Santa Martha 8 am /5 pm 

Tel : 733 2542 


TAHUUR 

Bachi pa tur ocasion 
Tel. 749 2533 


TABENDE 

Un set di cama cu su 
nachtkastje towelet pa 
awg.1500 O.B.O. 
un set di cama cu lessenaar 
kashi paña awg.1500 O.B.O. 

un cama awg.750 O.B.O. 
Headboard di cama awg.250 
Tel. 569 4299 


TABENDE 

Hyundai Sonata 2016 
very low miles Almost New 
Prijs Afl.44.000 ganga 
Prijs negotiable 
(finance posible) 

Tel. 594 4731 


AB0NA PA SOLAMENTE AFL. 38,- PA LUNA Y RICIBITUR DIA B0 CORANTNAN PREFERI 



Yena aki bao e siguiente informadon 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na oficina di Bon Dia Aruba. 
. nPonedenBox. 

□ Tira den Cura. 

EH3Luna CUóLuna CU 1 aña 


Yama na telefon: 582-7800 of manda un email na acc ounting@bondia.com 

www.bondia.com 


Telefon 

Nomber completo: 

Adres di entrega:.. 

Adres di cobranza: 

Pago Adelanta: 

Gobierno a institui un comision special pa evalua proceduranan social 



ORANJESTAD - Reci- 
entemente prome minis- 
ter a institui un comision 
special pa haci evaluacion 
den nos proceduranan. 

E premier a institui un 
comision special pa ehecuta 
e investigacion aki. Dos per- 
sona cu experencia amplio 
den e area social tin como en- 
cargo pa haci un evaluacion 
di e proceduranan, pa trece 
na claridad unda e proce- 
duranan den gobierno a faya 
causando cu e dos hobennan 
aki a bira victima di violen- 
cia domestico sin cu esun- 
nan alrededor di nan a ripara 
na caminda. Pa e motibo aki 
prome minister Evelyn Wev- 
er-Croes a informa cu gobi- 
erno, aparte di pone atencion 
debido na e area social, a 
cuminsa cu un investigacion 
social, un ‘social assessment’. 

Segun e comunicado, e man- 
datario a duna di conoce cu e 


comision aki a cuminsa traha 
riba e ‘assesment’ aki y na fin 
di december lo mester entre- 
ga na gobierno nan rapport cu 
recomendacionnan di loke cu 
mester wordo ahusta den nos 
proceduranan pa por tin mas 
control y conscientisacion pa 
raporta e casonan aki na tem- 
po of alerta di riesgonan di 
casonan di abuso domestico. 

Esaki tabata despues cu si- 
man pasa e caso di e dos 
angelitonan cu aña pasa na 
november a perde nan bida 
cruelmente a wordo trata den 
corte, a crea hopi rabia y in- 
dignacion den comunidad. 
Pa gobierno di Aruba awo ta 
importante con hunto nos 
lo percura pa algo asina no 
pasa nunca mas na Aruba. 
Despues di e sucedido tragi- 
co aki, gabinete Wever-Croes 
a tuma decisionnan y accion 
di inmediato. Gobierno a bin 
cu un Crisis Plan Social cu 
nos ta ehecutando y ya poco 


poco resultadonan positivo di 
e plan aki ta birando visibel. 

“Awo Aruba a wordo confron- 
ta cu e realidad cu ta trata di 
dos mucha kendenan tawata 
wordo abusa structuralmente 
pa hopi tempo. Esakinan ta 
cosnan cu nos mester percura 
den nos sistema pa no sosode 
nunca mas pa cua motibo e 
investigacion aki ta wordo 
haci”, e mandatario a bisa. 

“Abuso di mucha ta causa 
hopi indignacion y rabia den 
nos tur. P’esey ta hopi im- 
portante pa nos tur sa kico 
nos como un comunidad 
mester haci pa algo asina no 
bolbe ripiti. Unabes cu e ‘as- 
sesment’ keda cla, lo publica 
e rapport aki y gobierno lo 
compromete su mes pa e 
recomendacionnan duna 
wordo ehecuta y a sigura cu 
tur nos proceduranan ta cana 
bon”, prome minister Ev- 
elyn Wever-Croes a expresa. 



Job Opportunity 

A client speclallMd i n industrial, coollng and sewage 
water treatment and environmenta llv'friendly energy 
and irrigation solutfons is lookSng for: 

An Engineer (Mechanicat, Electrical) 

Experience with sewage water treatment 
equipment, processes, systems and methods; 

Familiarwith maintenance, repairs, programming 
and Knstallatlon of SnstrumentatSon and electronic 
control devices of plants and equipment; 
Experienced in the installation of electrical grids for 
these types of machinery; 

Experienced in the installation of fluid piping 
networks and the pumps, valves and other 
apparatus to manage these systems; 

Experience with treatment egainst corrosion of 
water and other fluids in eooling systems; 

Famillar and experienced in preparing drawings 
and diagrams and procedural manuals for the 
operation and maintenance of custom made water 
treatment solutions; 

Gapable of eeonomically sound and technically 
exact quotations for large and medium slzed 
projects. 

If you fit the profile, please send you curriculum 
vitae to: 

Towerconsultingarub3@vahoo.com ; 

enyim^ 

Colegio Santa Filomena un biaha mas a bira victima di antisocial 


SAN NICOLAS - Den fin di siman nos a keda informa 
di un ladronicia den un di e klasnan na Colegio Santa 
Filomena. No ta prome biaha cu e scol ta bira victima, 
na mas cu un ocasion antisocial ta kibra drenta den un 
localso. 

Tin te hasta informe cu un docente lo a keda menasa pa un 
persona, pero te dia di awe autoridad no a duna caso na esa- 
ki. E docente ta sinti’e cansa di e situacion unda pa e aña aki 
tres biaha caba nan a kibra drenta den su klas haci un desas- 
ter. Mientras maestronan ta drecha nan localidad via na pro- 
pio saco y ta haya nan den casonan na unda antisocialnan ta 
comete vandalismo. 




Trabounan di renobacion lo inicia pa transforma 

ex Greenhill Supermarket 



ORANJESTAD - Recientemente a cuminsa cu trabou- 
nan di limpiesa pa por atende cu e situacion penoso cu 
e edificio ta aden. Esaki a keda realisa pa funcionari- 
onan di DO\X£ Serlimar, DIP y otro departamentonan 
di gobierno. 

E ultimo simannan aki, ploegnan di Serlimar y DOW a per- 
cura pa haci e edificionan aki completamente limpi y pa pone 
nan den un condicion cu proximamente Gobierno di Aruba 
lo cuminsa remodelanan pa pone nan den uzo. Ta gradici e 
departamento di Brandweer cu a asisti tambe den e proceso. 
Esaki ta un otro edificio di gobierno cu ta para pa mas di 5 
aña caba ta; ex Greenhill Supermarket na San Nicolas. Un 
edificio cumpra pa mas di 2 miyon florin pa gobierno casi 5 
aña pasa y cu nunca mas a haya atencion pa remodela y renoba 
esaki. 

Atraco arma na Well Done Snack truck 


ORANJESTAD - Diaran- 
son pa mas o menos 3:15 
marduga polis a presenta 
na Well Done snack truck 
na rotonde Las Americas 
pa un atraco arma di can- 
dela lo a tuma luga. 

Patruya cu a presenta na e 
sitio y saca informe for di e 
victimanan. Ta trata di cuatro 
homber cara tapa. Un di nan 
tabata tin e arma di candela 
y un otro cuchiu. Tur cuatro 
tabata papia bon papiamento 
y nan a bay cu un suma di por 


lo menos 8000 florin. 

E cuatro individuonan aki 
mester a huy den un Daihat- 
su Terrios color blauw/berde 
direccion Dakota. Unidad- 
nan a start cu un buskeda, 
atraco team a presenta na e 
sitio pa start investigacion 
hunto cu departamento tec- 
nico. Personal di slachtoffer- 
hulp tambe a yega pa papia cu 
un di e victimanan. 

Cualkier persona cu sa algo 
yama tip line di polis 11141 





Polis a deteni cuatro ilegal 

PARADERA - Diaranson den careda di 12or di mardu- 
ga patruya di Noord riba caminda di Paradera a duna 
señal na chauffeur di un Hyundai van A-46424 señal pa 
para, e chauffeur a logra para na Paradera Park. 

Di biaha e polisnan a baha y topa cu cuatro homber stranhero, 
ningun por a demostra nan documento na e oficialnan cu nan 
tin permiso pa ta riba nos isla. No a keda nada otro di detene 
e cuatro homber. E van a keda confisca debi cu e ta registra na 
un persona local y ningun di e personanan deteni no tabata e 
doño. 



Accidente cu impacto fuerte na crusada Palm Beach 



PALM BEACH - Diaranson merdia polis a presenta na 
e crusada di Palm Beach na e luznan di trafico na unda 
cu un turista den auto di huur a yega subi dilanti un 
pickup isuzu y a causa un accidente. 

E impacto fuerte a laga tanto e Hyundai Accent y e pickup 
Isuzu basta kibra. E turista tabata keha di dolor unda polis a 
solicita ambulance presenta pa atende cu e victima. Polis di 
trafico tabata presente pa haci nan investigacion y tuma dato. 

Monsanto ta pidi hues pa cancela pago di $289 miyon den caso di cancer 


SAN FRANCISCO — Compania di negoshi agricul- 
tor, Monsanto, a pidi un hues na San Fancisco pa can- 
cela un pago di $289 miyon cu un hurado a otorga na 
un ex- hardinero di scol, kende a bisa cu e producto 
Roundup, pa mata yerba, a laga e muriendo di cancer. 

Abogadonan di Monsanto a bisa den documentonan den 
corte cu DeWayne Johnson no a logra demostra cu Roundup 
of otro herbicida similar a causa su lymphoma on-Hodgkin. 
Nan a bisa cu no tin evidencia cu ehecutivonan di Monsanto 
tabatin mal intencion ora di haci marketing pa Roundup. 

Un hurado luna pasa a determina cu Roundup a contribui 
na e cancer di sr. Johnson, y a Monsanto lo mester a pone un 
label di precaucion pa posibel daño na salud. 

E1 a otorga sr. Johnson $39 miyon den compensacion pa 
daño, y $250 miyon como castigo. 

E demanda di sr. Johnson ta entre mas cu cien otro, acusando 
Roundup di causa cancer. 

Esun di dje tabata esun prome pa bay corte. 



Cangreu Canades cu mal actitud 
ta menasa ecosistema 


Presidente di Rwanda ta 
adverti presonan laga den 
libertad: tene cuidou 



BIDDEFORD, Maine — 
Canadesnan ta conoci pa 
ta hende amabel, pero e 
migrantenan grosero aki 
ta fit miho na un rink di 
hockey. 

Cangreu berde di Nova Sco- 
tia ta e mesun especie cu ya 
caba ta habita awa na Maine, 
pero ta mas rabia cu nan, me- 
nasando pa acelera daño na 
e ecosistema di e costa, co- 
miendo paluli y destruyendo 
yerba nativo, segun un inves- 
tigado. 

E cangreu berde domestico ta 
aleha di e menasa, mientras e 
migrantenan ta mas apto pa 
sacudi nan tenaza y ataca. 
“Locual nos ta mirando ta 
un nivel loco di agresividad”, 
Markus Frederich, un profe- 
sor na universidad di New 
England, a bisa. 

Geneticamente, cada un ta 
distinto. E cangreu nobo a 
origina na nort di Europa, 
ta mas duro y adapta na awa 
friu, mas cu e cangreu docil 
cu a origina na sur di Europa. 
Cangreu berde, hasta esun- 
nan docil, ta considera un 


sota cu ta devora paluli. Tam- 
be nan ta destrui yerba mari- 
no cu ta un luga pa bestianan 
hoben por sconde. 

Pero e cangreu Canades ta 
den un nivel avansa. Louis 
Logan, un studiante na uni- 
versidad di New England, 
mester a label e cangreunan 
captura den awanan di Nova 
Scotia. For di un distancia di 
casi 2 meter, e cangreunan 
tabata asumi un postura pa 
bringa. 

“Cada biaha cu mi bay gara 


un, nan ta gara ami”, el a bisa. 
Un di nan, en particular, a 
bula for di awa pa por ataca. 
One of them, in particular, 
would jump out of the water 
in its frenzy to attack. 

In the lab, researchers un- 
leashed both types of crabs on 
a bed of eel grass in a saltwa- 
ter pool, and the difference 
was stark. The Canadian in- 
vaders shredded the eel grass 
like Edward Scissorhands in 
their efforts to scarf down 
marine organisms seeking 
refuge, Frederich said. 

Cientificonan ta spera cu 
eventualmente e migrant- 
enan lo sigui move direccion 
sur. “Nos no por haci nada”, 
sr. Logan a bisa. “Unico cu 
nos por haci ta siña biba cu 
esaki.” 


KIGALI, Rwanda — 
Presidente di Rwanda a 
adverti un lider di oposi- 
cion prominente y otro 
presonan recien laga den 
libertad, pa ta ‘humilde’ 
y É tene cuidou’, si no nan 
lo haya nan mes cera di 
nobo. 

E palabranan dirigi na leg- 
isladonan tabata su prome 
comentario desde e suceso 
den weekend, unda a laga 
mas di 2,100 persona den 
libertad, sin duna splicacion, 
incluyendo Victoire Ingabire 
Umuhoza. 

Sr. Kagame, kende a nenga 
acusacionnan di silencia 
oposicion, a bisa cu no taba- 
tin presion pa libera sra. In- 
gabire. “Nos no ta responde 
na presion, esaki ta nos me- 
sun pensamento.” 

Sra. Ingabire, kende a keda 
condena pa conspiracion pa 
socava gobierno y pa nenga 
genocidio di 1994, ta nenga 
di a comete ningun crimen. 
Poco despues di wordo laga 
den libertad, el a urgi sr. 
Kagame pa libera tur pri- 
zonero politico, incluyendo 
ex candidato presidencial 
Diane Rwigara, kende tam- 
be a nenga di a comete un 
delito. 

Sra. Ingabire, hefe di FDU- 
Inkingi, e partido di oposi- 
cion, a bisa cu e nunca no 



a pidi pa clemencia, con- 
tradiciendo un minister di 
husticia siman pasa kende a 
bisa cu sra. Ingabire lo a pidi 
pa clemencia recientemente. 
E1 a keda sentencia na 15 aña 
di prizon. 

Sr. Kagame a bisa e par- 
lamentarionan nobo cu e 
‘streanan politico’ a keda den 
libertad pasobra e gobierno 
di e pais oost- Africano kier 
traha den harmonia cu otro. 

“Si nos no duna clemencia, 
cuanto hende ainda lo ta 
cera? Nos lo tin miles ainda 
den prizon”, e presidente a 
bisa. “Pero pa lanta nos pais, 
nos a tuma e decision di re- 
habilita nos ciudadano nan y 
duna nan un oportunidad pa 
contribui.” 

Sra. Ingabire a priminti di 
sigui papia pa tur e person- 
anan na Rwanda cu a haya 
nan derecho abusa pa gobi- 
erno. 

ANA a ricibi artefacto historico di famia Ecury 


ORANJESTAD - Dia 7 di 
september ultimo, Archi- 
vo Nacional Aruba (ANA) 
a ricibi un artefacto his- 
torico di famia Ecury. E 
artefacto historico aki ta 
un ‘gong’ di koper. 

Un ‘gong’, na Spaño yama 
‘gongo’ ta piesa den forma di 
un disco di brons of koper. 
Esaki ta wordo colga gener- 
almente na algo y ta haci un 
zonido ora di dal e cu un pida 
palo. E ‘gong’ ta un piesa di 
origen oriental/Asiatico. 

E ‘gong’ aki tabata colga antes 
na e cas di famia Ecury situa 
na Schelpstraat 42, cas di 
famia Dundun Ecury y Anna 
Paulina Ecury-Ernst, mayor- 
nan di ‘Boy’ Ecury. 

E ‘gong’ di koper aki ta den 
forma di un cabes di cabay. E 
tabata wordo uza pa yama e 
famia hunto, p.e. ora cu cum- 
inda ta cla. 

Na e cas aki S.J.A. ‘Boy’ 
Ecury a nace y biba durante 
e añanan prome cu el a bay 
Hulanda pa su estudio. Ta 
door di su permanencia na 
Hulanda den tempo di Se- 
gunda Guera Mundial, el a 
participa den e movemento 
di resistencia durante e Se- 
gunda Guera Mundial den 
añanan 40, di siglo pasa. 

E ‘gong’ di koper aki a wordo 
entrega na ANA dor di Boy 
Ecury, kende ta yiu Nicky 
Ecury y ta subrino di S.J.A. 
‘Boy’ Ecury. 

Nicky Ecury tabata hunto cu 
su ruman S.J.A. ‘Boy’ Ecury 
na Hulanda pa su estudio 
y durante tempo di guera 
Nicky tabata miembro di e 
‘Limburgse Stoottroep’, cu 
tambe tabata un acto di resis- 
tencia contra e ocupacion di 
Hulanda. 

Actualmente e cas den 
Schelpstraat ta wordo con- 
sidera un monumento y ta 
wordo maneha pa gobierno 
di Aruba desde aña 1997. 
Desde aña 2007 e Museo 
Arkeologico di Aruba ta situa 
den e edificio. 

E ‘gong’ lo wordo warda na 
ANA, caminda cu e lo wordo 
preserva y lo wordo haci ac- 
cesibel pa esunnan cu ta haci 
investigacion tocante topi- 
conan relata na e artefacto, y 
pa uzo pa publicacion y ex- 
posicion. 

Minister Xiomara Ruiz-Maduro (MEP): 

‘Aruba ta habri siman positivo cu produccion nobo di Jeon’ 


ORANJESTAD - Cu presencia di minis- 
ter presidente Evelyn Wever-Croes, minister di 
turismo Dangui Oduber y minister di cultura 
Xiomara Ruiz-Maduro, ayera atardi na baha- 
da di solo a tuma luga e lansamento di e can- 
cion y video Aruba’ produci pa Jeon y Ritmo 
Real na Parke Nacional Arikok. 

Nos talento internacional Jeon despues di su exi- 
to Machika ta presenta otro bunita produccion 


dedica na nos dushi isla Aruba cual ta un forma cu 
Jeon ta mustra su orguyo y ta gradici Aruba di a 
haci su soño bira realidad. Invitadonan e.o. famil- 
iar-, amistad- y prensa, tabata tin e honor di biba e 
momento grandi y emocional na momento cu e 
video a wordo estrena riba e pantaya grandi acom- 
paña pa e cantica Aruba. 

“Como Arubiano bo ta sinti bo hopi orguyoso 
ora bo scucha e letranan Aruba dushi tera. 


unda mi a lanta y crece’, un bunita cancion pa hab- 
ri un siman positivo”, asina sra. Ruiz-Mad- 
uro a trece dilanti na e invitadonan presente. 

Un palabra di felicitacion y gradicimento gran- 
di ta bay na tur esunnan cu a haci e produccion di 
e cantica y video un realidad. Ban comparti e can- 
tica y e video pa mundo henter ser mas conoci cu 
nos talento local Jeon y nos dushi isla Aruba. 

IPA cu minor ‘Globalization, Diversity and Multilingualism’ 




hecho cu en realidad nos tur 
ta interconecta riba un nivel 
hopi profundo como ser hu- 
mano. Tambe e echo cu den 
Caribe, Aruba en particular, 
nos ta bibando e asina yama 
‘global citizenship’ ya prome 
cu e concepto globalizacion a 
bira popular. 


mento y experiencia. 

E programa ta consisti di 
diferente actividad multi- 
disciplinario unda e studian- 
tenan ta participa na un serie 
di tayer, facilita pa varios do- 
cente di IPA y experto invita, 
riba diferente tereno manera 
globalisacion, creolisacion, 
diversidad, arte y cultura, 
multilingualismo den ense- 
ñansa, sistema y maneho di 
enseñansa, investigacion y 
ciudadania. Nan lo haci nan 
practica na diferente scol 
basico y scol secundario na 
Aruba. Banda di esaki, nan lo 
participa na diferente excur- 
sion rond di nos isla. 



E mainta tabata hopi exito- 
so, unda directora general di 
IPA, Marilyn Richardson, a 
yama tur hende bonbini. Den 
su discurso, el a enfoca riba e 
concepto di Globalisacion y e 


Banda di esaki tabata tin pre- 
sentacion y charla di docente 
di IPA riba tereno di globali- 
sacion, diversidad, arte, baile 
y cultura. Esunnan cu a hiba 
palabra tabata, entre otro, 
Paula Kibbelaar, Ingrid Cap- 
tain, Gregory Richardson, 
Dyantha Maduro y Lara Kui- 
peri. 


ORANJESTAD - Insti- 
tuto Pedagogico Aru- 
bano (IPA) a ‘kick off ’ su 
prome Minor Internacio- 
nal yama ‘Globalization, 
Diversity and Multilin- 
gualism’ na Nicolas Store 
(community museum) na 
San Nicolas. 

E minor aki, cu a keda pre- 
senta dia 12 di september ul- 
timo, ta pa studiantenan in- 
ternacional di Caribe, Latino 
America, Merca y Europa. 
E ta tuma luga durante e 
periodo di september 2018 te 
januari 2019. E studiantenan 
di e aña aki a bin principal- 
mente di Hulanda y Aruba, 
entre otro, e institutonan 
Hogeschool Rotterdam, 
Haagse Hogeschool y Uni- 
versidad di Aruba. 

E specialisacion di e studi- 
antenan aki ta docente pa 
scol primario, secundario y 
pedagogia. E programa aki 
ta concentra riba Globali- 
sacion, Diversidad, Multi- 
lingualismo y Enseñansa. 
Tin un enfoke grandi tambe 
riba desaroyo sostenibel de- 
linea den e asina yama cua- 
ter P’s di sostenibilidad cual 
ta Tlanet, People, Profit y 
Participatory Governance’. 
E meta ta pa e studiantenan 
amplia nan horizonte, cera 
conoci cu e cultura y siste- 
ma di enseñansa di Aruba y 
haya conocemento didactico 
pedagogico, investigacion y 
tambe intercambia conoce- 


Deloitte 


Aruba Alfte Balm N.V. (Aruba Aloe) 1$ opgericht iñ 1890 en is het Dudsfce alDé vera bedrijf ter wereld. Aruba Aloe maafet sinds de Jaren 60 
cosmeticaproducten met 100% pure en verse aloé vera gel vari de eigeri plantages. Iets waar de organtsafe trots &p 1$. Inmiddels heeft Aruba Aioe 
16 verkooppunten op Aruba gerealiseerd en sijn de producten online te koop, waarbij de producten worden gedtstnbueerd vanuit twee Internationate 
detributtecentra (gevestigd In Nebertend en de Verenigde Btaten). Momenteel worden de Aruba Aloe producten in meer dan 55 landen verkocht, Het 
fceam bestaat ult ca. 150 personeelsleden dle allen de kernwaarden commitment passfona nd pfQutfof Aruba ultdragen. Aruba Aloe is de laatste 
Jaren enorm gegroeJd, zowel lokaal ate Intemationaal. Er zljn ambltleuze doelstelllngen geformuleerd om deze Intemadonale groel de komende jaren 
te intensiveren. Ten behoeve van deze klant Is Deloitte Dutch Caribbean op zoek naar kandidaten voor de functie vanr 

Finance Director 


De functle 

AJs Flnanoe Director van Aruba Aioé bent u verantwoordelijk voor het finanoeel managennent van de organisatie. 

U draagt zorg voor de financiele admlnlstratie van zowel de lokale als de Internatlonale verkooppunten. U stett 
geconsolideefde jaarrekeningen ep, periodieke managementrapportages en u condpieert begrotingen. U bent 
tevens verantwoordelijk voor de plannlng en control cycfus. Uw aandacht Jigt de komende periode op het verder 
professiionaliseren van de flnancféle administrade en de bljbehoriende processen H waarbij u de orgafiisátie op dit 
gebied begeleidt naar internationale wpanste- Ook adviseert en ondersteunt u de Managing Dtrector bij 
beslgitvorming over fmanciéle vraagstukken en vraagstukken met betrekking tot AO/IC. Bov-endien geeft u tetding 
aan ecn team van 3 medeweri(er&. U ressorteert pnder de Managlng Diredor en u rappbrteert zowel áán de 
Managlng Director als aan de Ftead van Toezfcht, 

Uw proflel 

U beschlkt over een revelante afgeronde hbo-opleidlng en u heeft ten minste 5 jaar relevante werkervaring. U 
heeft bSj voorkeur ervaring met diveme accounting softwarepakkettcn en/of ERP-systemen. U beschikt over 
uitstekende analytische en probleemoplossende vaardigheden. Naast uw vermogen om abstract te denken H heeft 
u een pfagmaUsche rnstelling. U bent daadkrachtig H resuftáatgerioht en eén team pteyer, Al$ teidinggevende bent 
u ln staat om men&en te motiveren en te stimuteren, U beheerst de Wederlands en Engels teal uitstekend, 3n 
woord en geschrfft. Beheersing van Papiamento is een pré. 

Het aanbod 

Onze klant biedt marktconfonme arbeidsvoorwaarden en een uitdagende functie in een dynamische en ambitleuze 
organisátie, 

Procedure 

Voor nadere informatie kunt u contact opnemen met mevr. Esther Baaij r Sentor Manager Human Capltal Consultancy, LearnJng & Assessments bij 
Deloitte Dutch Carlbbean vla tek (+297) 5296200. U kunt uw sollidtatiebrlef en CV vóór 15 oktober a.s. e-mailen naar eooes@deloitte.aw. U 
ontvángt binnen twee werkdagen een ontvangstbevestigmg. Een a$$e$sment en referentieonderzoek kgnnen deel uitmaken van de 
Selectfeprocedure, Uw soJlidtabe wordt vertrouwelijk behanddd. 

Odoitte feips to more of Oekntte Twche Tehmateu Ufnited, s UK prwate ccfflpany liimteá fry guarantw ItL netwçrt pf member firms and ttieir neiated enWes. 0TTI and e«h of Its 

membef ftrms. are Içqally separate and irdepentient entrtles. OTTL <alsg nefBfred tip as “Dddtte dDbafl^ do& nqt p«jvlde swvtos lu dienls. Wease see fDTTL*), wwvj jtetatte.corTV ! at>£wt 
For a mora detailed descriptkjn tiF thejggaj smjcturE Qf D'rrL and iEs rrambg firiTi&. 



















Grasshoppers ta derota 
Stars CMB 


DIAHUEBS 20 SEPTEMBER 


ñlflDEPORTE 




ORANJESTAD - Recientemente e gran campeonato 
di ABBA 2018 Liga Menor a sigui caminda cu nos por 
a mira ekipo di Stars CMB y ekipo di Grasshoppers 
categoria 11-12 enfrenta otro riba veld di Tanki Leedert 

Aki ta caminda cu ekipo di Grasshoppers ta derota ekipo di 
Stars CMB cu score di 7-2. Pitcher perdedo keda den man di 
Nathan Arends y Pitcher ganado a keda man di Jayron Kelly. 
Miho batiado pa ekipo di Stars tabata Joshue Koolman cu a 
bay di 3-2 y miho batiado di Grasshoppers tabata Jayron Kelly 
cu a bay di 2-2. 

Hugo Themen tabata referee Internacional na e Open American Series 3 


ORANJESTAD - Recientemente Hugo Themen a traha 
como referee Internacional den e Open American Se- 
ries 3 Weightlifting Championships. E Open American 
Series 3 a tuma luga den e estado de Las Vegas, Nevada 
for di 13 pa 16 september 2018. 

Ta asina cu for di American Weightlifting Federation, Aruba 
Amateur Weightlifting Association a ricibi un invitacion pa 
Hugo Themen bin traha como referee Internacional den e 
Open American Series 3 Weightlifting Championships. 

Den e American Open Series 3 tabata tin un record di partici- 
pacion di mas di 1650 atleta den categoria di Youth, Senior y 
Master por bisa cu esaki tabata e evento mas grandi di mundo 
pa e deporte di Weightlifting. 

E campeonato aki tabata pa clasificatorio pa e World Weight- 
lifting Championships Ashgabat 2018 , Panamerican Games 
Lima 2019 y Olympic Games Tokio 2020. 

E competencia mes a tuma luga den e Las Vegas Convention 
Center y atletanan a hospeda den e famoso hotel Westgate Las 
Vegas Resort & Casino 

Pabien na Sr. Hugo Themen cu a fungi como referee interna- 
cional den e Open American Series 3 na Las Vegas, Nevada, 
USA. 

Coach di mas jong di Champions League a cuminsa cu un empate 



KHARKiy Ukrania — E coach di 
mas jong den historia di Cham- 
pions League a debuta den un 
wega ayera cu Shaktar Donetsk, 
empatando 2-2 den wega di Hof- 
fenheim. 

Julian Nagelsmann, di 31 aña, mes- 
ter a warda solamente seis minuut 
pa wak su ekipo hinca su prome gol 
di Champions League, mientras Ju- 
lian Grillitsch a pone Hoffenheim 
1-0, pero Shakhtar a responde cu un 
esfuerso di Ismaily na minuut 37. 

Defensor Havard Nordveidt a res- 
taura e bentaha di Hoffenheim cu un 
gol di cabes minuut 38, despues di 


un tiro di skina. Sinembargo, un tiro 
largo di Maycon na minuut 81 a laga 
e ekiponan comparti e puntonan den 
Grupo F. 

Sr. Nagelsmann, kende a cumpli 31 
aña na juli ultimo, a tuma Hoffen- 
heim over na februari 2016, tempo 
cu e tabatin unicamente 28 aña di 
edad, y a cualifica e ekipo pa e Cham- 
pions League ultimo temporada pa 
prome biaha den historia, door di a 
logra di tres luga den e Bundesliga. 

E ta un luna mas jong cu e Belaruso 
Viktor Goncharenko tabata tempo el a 
coach BATE Borisov contra Real Ma- 
drid den e Champions League na 2008. 


Bird ta resalta lista Mericano femenino pa mundial 


TENERIFE — Cu un di 
tres titulo WNBA fresco 
ainda, Sue Bird lo purba 
yuda Merca gana un di 
tres FIBA Women’s Bas- 
ketball World Cup tras di 
otro. 

Sra. Bird ta den e ekipo 
Mericano pa un record di 
cinco biaha, y lo por rici- 
bi un di cuater medaya di 
oro, algo sin presedente. 
E lo keda compaña riba e lista 
pa su compañeranan di Se- 
attle Storm, Breanna Steward 
y Jewell Loyd. E trio a yuda 
Storm gana e campeonato 
WNBA siman pasa, dero- 
tando e Washington Mystics. 


Strea di Washington, Elena 
Delle Donne tambe ta riba 
lista di mundial. E1 a su- 
fri un golpi riba weso di su 
rudia banda robes durante 
playoffs, pero a recupera su- 
ficiente pa por participa den 
mundial pa prome biaha. 

Merca ta hunga contra Sen- 
egal diasabra, China diado- 
mingo, y Latvia diamars den 
weganan di grupo. 

Veteranonan di mundial, Di- 
ana Taurasi, Brittney Griner, 
Tina Charles y Nneka Og- 
wumike tambe ta riba e lista 
Mericano. 

“E clave di nos lista ta versa- 



tilidad”, coach Dawn Staley hunga diferente posicion. chikito. Ora bo tin e variedad 
a bisa. “Hungadonan cu por Nos por hunga grandi of ey, e tayuda den e torneo.” 


Neymar ta apoya candidatura di Romario pa gobernador di Rio 


RIO DE JANEIRO — 
Neymar a duna apoyo na e 
ex- hungado internacional 
di Brazil, Romario, den su 
candidatura pa goberna- 
dor di Rio de Janeiro. 

Romario a publica un video 
di Neymar expresando su 
apoyo riba rednan social dia- 
mars ultimo. Neymar ta bisa 
den e video: ‘mi ta spera cu 
bo por haci Rio miho. Mi ta 
un bishitante frecuente, y mi 


stima e ciudad aki’. 

Romario, kende a gana mun- 
dial cu Brazil na 1994 y a 
keda hungado di aña di FIFA, 
ta den e di dos posicion den 
encuestanan, tras di ex-al- 
calde di Rio, Eduardo Paes. 
E eleccion pa gobernador di 
estado lo tuma luga otro luna. 

Estado di Rio ta hinca den 
problema fmanciero desde e 
Olimpiada di 2016 na Rio de 
Janeiro. 


E delantero di Brazil y Paris 
Saint-Germain, Neymar, 
nunca a biba den estado di 
Rio, pero ta doño di un man- 
sion dilanti di lama na Man- 
garatiba, sur di ciudad Rio de 
Janeiro. 

Romario, di 52 aña di edad, 
actualmente ta un senador na 
congreso di Brazil. E1 a cum- 
insa su carera politico na 2010 
como miembro di congreso, 
un aña despues di a fmalisa su 
carera deportista. 



N0 CONTRIBUI CU E CIFRA 01 VICTIMA 
DEN ACCIDENTE 01 TRAFICO 


Pone bon TINOI 
ora bo ta STIIUR 

Mike Eman (AVP): 

‘Na 2016 a logra a fiha tarifa di piki sushi na 10 florin’ 


OANJESTAD - Lider di 
partido AVP, Mike Eman, 
ta mustra cu for di mo- 
mento cu den un reunion 
di parlamento e minister 
concerni a anuncia cu lo 
bay cobra e suma di 25 flo- 
rin pa recogemento di su- 
shi, y aki AVP tin dos mo- 
tibo di preocupacion. 

“Un di e motibonan ta cu 
AVP ta kere cu no ta husto pa 
e hecho cu gobierno di AVP 
dia 15 di november di 2016, 
den conseho di minister a 
fiha e posicion di gobierno 
e tempo ey riba diferente 
tema.” 

Entre otro aumento di pen- 
sioen di nos grandi nan cu 
2.3%, aumento di salario 
minimo cu 2%, reduccion di 
coriente residencial cu 15%, 
reduccion di tarifa di coriente 
comercial cu 5%, aumento di 
bijstand entrante 2017, tanto 
e normatieve uitkering cu ta 
subi di 407 florin pa 450 flo- 
rin, familielid bijslag lo subi 
di 175 florin pa 200 florin, 
schoolkindertoeslag cu no 
tabata existi y cu gobierno 
di AVP a introduci prome 
na 100 florin despues a au- 
menta esaki na 200 florin y na 
januari 2017, nos a aumenta 
esaki na 250 florin y e marge- 
schoolgeld uitkering cu nos 
tambe a introduci cu tabata 
120 florin inicialmente y nos 
a aumenta esaki na 220 florin. 

Ora cu nos a mira tambe e 
peso riba nos conciudadan- 
onan y e intencion di Serli- 
mar pa bay cuminsa cobra y 
nos a haya un peticion e tem- 
po ey di entre otro FTA pa 
mira si por yega na un tarifa 
social, nos a tuma e decision 
y mi ta mustra esaki textual- 
mente kico tabata e decision 
cu a wordo tuma 15 di no- 
vember 2016: 


“Reduccion di tarifa di piki 
sushi di 25 florin pa un tarifa 
social di 10 florin, pa esunnan 
cu tin un entrada bou di 2500 
florin pa luna.” 

Esey tabata kiermen cu tur 
hende cu entrada bou di 
2500 florin, nos pension- 
adonan, nos bijstandtrekkers, 
hasta minimumlooners y 
minimumlooners te cu 2500 
florin, nos a dicidi cu nan ta 
bay paga unicamente 10 flo- 
rin. 

Ora cu nos a tende cu ta e in- 
tencion pa hasa exonera por 
ehempel minimumlooners, 
bijstandtrekkers di elO florin 
aki, nos a kere cu e minister 
cu ta encarga awor cu infra- 
structura, a tuma over nos 
pensamento di un trato social 
y hasta bay ainda mas leu dor 
di bisa cu na lo no paga nada. 

Despues di e reunion cu par- 
lamento nos a bin tende cu 
minister a dicidi hunto cu 
parlamento, cu mayoria sos- 
teni pa MEP POR y RED, cu 
nan ta bay aumenta e 10 flo- 
rin aki na 25 florin cu sigur 
sigur ta un peso hopi pisa pa 
henter nos comunidad, cu ya 
caba ta carga cu e pesonan di 
aumentonan di BBO cu awor 
ya caba ta traduciendo su mes 
den un inflacion cu lo yega 
10% e aña aki. 

Pa bo por yega na aumenta 
un prijs asina di 10 florin pa 
25 florin, bo ta papiando di 
un aumento di mas di 100% 
cu nan ta introduci riba esun- 
nan mas vulnerabel den nos 
comunidad. 

E di dos aspecto cu mi ta haya 
tambe sumamente lamen- 
tabel den e forma con esaki 
a bay, ta cu no ta yega na un 
acuerdo cu partnernan social 



cu e ta bay ta 10 florin, anto 
riba bo mes bo ta cambia e 
posicion cu bo a acorda cu 
partnernan social. 

Tempo cu nos tabata den go- 
bierno durante dos termino, 
nos tabatin dialogo social 
caminda nos tabata sinta cu 
tur gremio, yega na acuerdo 
riba temanan sumamente 
grandi pa nos pais, temanan 
di reparatietoeslag, temanan 
di reforma di pensioen, di re- 
forma di AZV, reduccion di 
prijs di awa y coriente, tem- 
anan esencial pa e stabilidad 
social economico di nos hen- 
denan, introduccion di un 
pensioen general, y nos tabata 
ehecuta esakinan ; al pie de la 
letra’ manera cu e di dos pub- 


licacion aki ta mustra tambe, 
caminda tur locual ta wordo 
acorda den e acuerdonan so- 
cial, esaki tabata e uitwerking 
di nan den ley. 

Den nos tempo hamas y 
nunca, por tabata posibel cu 
bo ta acorda cu gremionan 
social, cu ta fiha un prijs, ta 
fiha un porcentahe, bo ta fiha 
un regla, y bo ta bay haci net 
lo contrario di cual bo a pal- 
abra. 

Si mira cu nos ta tratando aki 
di un gobierno cu tur e pal- 
abracionnan cu el a haci cu 
nos comunidad durante di 
eleccion, cu ta bay goberna 
sin medida, cu ta bay baha 
prijs di awa, ta bay baha prijs 


di coriente, ta bay baha edad 
di pensioen, y e gobierno ta 
haciendo net lo contrario di 
su promesanan y awe e go- 
bierno a cuminsa haci net lo 
contrario di su compromiso- 
nan cu el a crea reciente cu 
gremionan social. 

Esaki ta mustra cu e gobierno 
aki no tin ningun respet pa 
nos comunidad, no tin niun 
sentimento pa esunnan cu 
ya ta afectando nan poder di 
compra severamente y no tin 
ningun respet tampoco pa e 
gremionan social cu cual nan 
ta haci acuerdonan y despu- 
es di un luna ya caba nan ta 
kibra e acuerdonan aki,” lider 
di partido AVP a trece dilanti. 


Partido MEP: 

‘AVP kier hisa prijs di awa y coriente’ 


ORANJESTAD - Den ultimo dianan, nos a 
tuma nota cu Partido AVP no ta mucho con- 
tento cu e maneho di Gobierno di Aruba di 
no hisa prijs di awa y coriente. Ex- minister 
Mike de Meza ta cana desespera tur dia in- 
struyendo su siguidonan pa exigi gobierno di 
Aruba pa hisa prijs di awa y coriente. Nunca 
antes den oposicion tabatin tanto deseo asi- 
na di opositornan pa un gobierno hisa awa y 
coriente pa e pueblo. E pregunta na Mike de 
Meza ta: ‘Kico pueblo a haci bo cu bo ta insisti 
pa gobierno hisa prijs di awa y coriente?’ 

Pero, nos por corda si cu esaki semper tabata e de- 


seo y maneho di partido AVP sea nan ta den oposi- 
cion of nan ta gobernando. Pueblo no mester lu- 
bida e fecha di prome di october 2014, na unda cu 
e gobierno di AVP a hisa prijs di awa y coriente cu 
15% den un solo biaha. E dolor cu esaki a causa 
pueblo a termina den un manifestacion contra go- 
bierno di AVP Sinembargo, e gobierno di AVP no 
a para pa e dolor di pueblo y a manda cacho y riot 
comando riba e manifestantenan. Te hasta a golpia 
hende muhe y hobennan. 

Y toch, e gobierno di AVP no a hala atras, y a sigui 
cu su plan pa hisa prijs di awa y coriente. 

Mientras cu Mike Eman a fiesta cu placa di divi- 


dend di nos compania estatal pa organisa Green 
Conferences y tambe a biaha tur parti di mundo 
pa Green conferences cu e vision pa haci Aruba 
Green. E unico ‘green’ di partido AVP ta nan color 
politico berde y nan maneho inmadura lagando 
atras un situacion fmanciero enormemente malo. 

Prome minister Evelyn Wever-Croes den mas di 
un ocasion a bisa cu lo no hisa e prijs di awa y cori- 
ente y a instrui e companianan di utilidad pa baha 
gastonan den nan departamentonan despues acudi 
na gobierno. Gobierno di Aruba ta goberna drechi 
y no ta pone atencion na ningun exigencia maligno 
di partido AVP y sr. De Meza. 

Partido MEP: 

‘Proyecto fast ferry lo fortalece lasonan entre islanan ABC’ 



ORANJESTAD - Partido 
MEP semper ta apoya 
firmemente e desaroyo 
pa San Nicolas. Awo cu 
MEP ta den gobernacion 
di coalicion, a presenta su 
vision innovativo pa San 
Nicolas na unda lo trece 
crecemento economico 
pa progreso y bienestar di 
e pueblo di San Nicolas 
y Aruba en general. Un 
proyecto grandi pa San 
Nicolas ta e Proyecto Fast 
Ferry cu e meta pa fortal- 
ece e lasonan comercial, 
economico y social entre 
Aruba y Corsou. 

Partido MEP ta haya lam- 
entabel e hecho cu un biaha 
mas, Partido AVP y señor 
Carl Giel muy en special tur 
dia ta lanta cu e meta riba 
nan agenda pa ataca e proyec- 


to Fast Ferry, un proyecto 
bunita cu ta destina pa trece 
union den varios aspecto pa 
nos pueblo. Pa 8 aña, gobi- 
erno di AVP a pone yen di 
klinkers riba camindanan di 
San Nicolas y awo gabinete 
Wever-Croes ta trece proyec- 
tonan cu di berdad ta trece 
progreso pa e pueblo di San 
Nicolas. 

Sr. Giel no ta desea di mira 
progreso pa San Nicolas. 
Awo te hasta sr. Giel a inves- 
tiga su mes loke e Fast Ferry 
por significa pa Aruba, sola- 
mente cu e no por a haya un 
motibo valido pa su ponen- 
cia. Parce cu sr. Giel a uni su 
mes na ex- minister Benny 
Sevinger y a investiga via di 
Google y a busca e artribu- 
tonan di speedboat y no di un 
Fast Ferry. 



Mientras cu e minister encar- 
ga cu e proyecto Fast Ferry, 
Chris Romero, a busca pro- 
fesionalnan riba e tereno di 
Fast Ferry, a reuni cu manda- 
tarionan di Corsou y Bonei- 
ro kendenan tambe a busca 
profesionalnan pa investiga e 
beneficionan di un Fast Ferry 
entre e islanan ABC. 

Fast Ferry ta un proyecto 
cu gabinete Wever-Croes y, 
particularmente sr. Romero, 
semper a apoya firmemente 
for di nan trabou den parla- 
mento. Awo den su calidad di 
mandatario encarga cu e cart- 
era di Transporte, sr. Romero 
ta comprometi pa e proyecto 
Fast Ferry bira un realidad 
pa trece progreso y bienestar 



economico pa San Nicolas y Aruba completo. 


Parlamentario Mervin Wyatt-Ras (AVP): 

‘Minister Evelyn Wever-Croes ta poeslief rond di castigo 
mas abou pa asesinato di muchanan’ 



ORANJESTAD - Du- 
rante conferencia di par- 
tido AVP, parlamentario 
Mervin Wyatt-Ras a trece 
padilanti cu minister 
president Evelyn Wever- 
Croes a keda poeslief ora 
el a elabora encuanto di e 
sentencia di hues rond di 
e caso pa maltrato y ases- 
inato di e dos muchanan 
menor di edad. 

Sra. Wyatt-Ras ta haya alabes 
cu minister Glenbert Croes a 
keda muisstil. 

Esaki no ta e prome biaha 
paso ora cu dos abusado di 
mucha a ser laga den liber- 
tad door di minister Bikker, 
prome cu nan a cumpli cu 
nan sentencia total, tambe e 


ministernan aki tabatin reac- 
cion semehante. En bes cu 
bin cu algo concreto e min- 
ister president a reacciona 
haciendo un apelacion na e 
moral di nos pueblo pa ra- 
porta ora nan mira un acto 
cu no ta permisibel. Esaki ta 
contrario na ora e tabata par- 
lamentario cu e tabata papia 
cu mester tin castigonan mas 
halto y e tabata marcha pa 
mustra descontento. Hasta el 
a bisa cu e por agrega djis un 
par di regel na e ley existente 
pa cambi’e pa hisa castigo 
pa proteha muchanan ora di 
abuso. 

Awor cu e ta den e posicion 
cu e por haci algo mas lihe, en 
bes di actua e ta pidi pueblo 
pa raporta na instancianan. 


Mientrastanto e minister 
di Asuntonan Social ta keto 
keto sin a duna niun reac- 
cion ni a bin cu nada con- 
creto. A ser treci dilanti du- 
rante tratamento di e caso 
cu e mama tin un ‘battered 
woman syndrome’. Esta e tin 
e syndroom di hende muhe 
maltrata. Den e caso aki pa 
preveni recidieve of ripiticion 
ta na su luga guia. Na otro 
pais ta ofrece yudansa como 
alternativa na castigo. Door 
cu minister a uza e caso aki 
pa anuncia cu tin crisis social 
lo tabata di spera cu e lo bay 
ofrece yudansa pa e mama y 
famia pa prevencion den fu- 
turo. Sinembargo minister a 
keda muisstil. Famentable- 
mente te ainda e plan di cri- 
sis cu minister a anuncia y 


haci fanfaria cu esaki no ta 
ser ehecuta. Sra. Wyatt-Ras a 
spera algo mas concreto for di 
e minister. 

E parlamentario ta spera cu 


ambos minister recapacita y 
haci algo paso hopi nan a pa- 
pia y nada no a ser haci. Tanto 
a priminti ora ta den oposi- 
cion awor no foe ni fa. 

Parlamentario Rocco Tjon: 

‘Asistencia pa investiga casonan di corupcion lo wordo otorga’ 


ORANJESTAD - Siman 
pasa miembronan di Par- 
lamento di e comision 
di asuntonan hudicial, a 
reuni cu minister di Hus- 
ticia Andin Bikker (POR). 
Topico di e reunion tawa- 
ta e desaroyo di e protocol 
di RST. 

Protocol di RST 

Manera ta conoci algun luna 
pasa tur fraccion den parla- 
mento a bay di acuerdo cu 
minister di Husticia su po- 
nencia pa no firma ningun 


protocol durante JVO. Moti- 
bonan pa cu esaki tawata cu 
no tawata tin claridad riba 
diferente aspecto cu ta re- 
garda autonomia hudicial di 
pais Aruba. Specificamente 
topiconan manera comparti- 
cion di informacion, tarean- 
an specifico di RST, e rol di 
Ministerio Publico Arubano 
y Cuerpo Policial. 

Desaroyo positivo 

E delegacion cu a compaña 
minister mr. A. Bikker tawata 
consisti tambe di funcionari- 


onan Hulandes. Nan a sigura 
cu a yega na otro riba e pun- 
tonan di preocupacion y cu 
e protocol nobo lo respeta 
procesonan y reglanan local 
existente. Pronto lo presenta 
e protocol nobo na Parla- 
mento dentro di e comision 
pa ‘toets’ e sentimentonan di 
parlamento. 

Asistencia hudicial contra 
corupcion 

E delegacion a duna di con- 
oce tambe cu e asistencia cu 
pais Aruba a puntra pa por 


investiga diferente casonan 
penal di corupcion lo wordo 
otorga. A compronde cu e 
proceso ya caba ta wordo en- 
camina pa e asistencia necesa- 
rio yega Aruba. 

Pa conclui 

Sr. Tjon, cu ta presidi e 
comision hudicial a termina 
bisando cu e desaroyo pa cu 
e protocol y e asistencia ta 
positivo. E siman aki lo reuni 
cu Minister di Husticia riba e 
maneho di admision (toelat- 
ingsbeleid). 



Fraccion MEP: 


‘Speed Andrade no ta bon bini mas na cede di MEP’ 


ORANJESTAD - Libertad 
di expresion y di haci cual- 
kier trabou semper ta algo 
cu partido MEP ta respeta 
di cada persona, esaki ta 
conta tambe pa period- 
istanan cu tur dia ta haci 
nan trabou pa informa 
pueblo treciendo notici- 
anan al caso y berdadero. 
Libertad di expresion 
sinembargo, no ta duna e 
derecho di libertinahe pa 
expresa opinionnan unda 
ta trapa dignidad di e ser 
humano. 

Partido MEP recientemente 
a informa señor Speed An- 
drade di 24ora.com cu e no 
ta bon bini mas na Cede di 
MER Motibo di e decision 
aki no ta pa stroba señor An- 
drade di haci su trabou di 
periodismo sino pa motibo 
cu señor Andrade cu e afan 

pa causa sensasionalismo ta 
trapa riba dignidad di perso- 
nanan vulnerabel den nos co- 
munidad. 

E incidente di diaranson 5 di 
september ultimo na unda 
cu despues di Conferencia di 
Prensa di Fraccion di MEP 
na Cede di MEP na Santa 
Cruz, a yega un persona di 
edad y obviamente malo y 
hopi bruha. E tabata hisa y 
baha su carson. Tawata obvio 
cu e persona masculino aki 
no tabata sa kico e tabata haci. 
Speed Andrade a haya ta bon 
pa filma y saca su potret di e 
persona aki a pesar cu esun- 
nan encarga cu Cede a suplica 
Speed pa no publica nada. 

Pero Speed cu un actitud aro- 
gante a demostra indiferencia 
y sin importa dignidad di e 
persona, toch a filma y saca 


potret di e persona pa despu- 
es e subi e video na su pagina 
di noticia 24ora.com, cua pa- 
gina ta conoci caba pa causa 
sensasionalismo den pueblo. 

Partido MEP no por permiti 
e cosnan aki pasa na su Cede. 
Cede di MEP mester ta un 
luga cu tur hende ta sinti 
siguridad pa busca ayudo. 
Tanten cu Speed ta bishita 
Cede, MEP no por garantisa 
un trato digno na tur bishi- 
tante y p’esey mester a tuma 
e medida aki. 

No ta prome biaha cu Speed 
Andrade ta falta respet na 
dignidad di e ser humano djis 
pa causa sensacion. Partido 
MEP no ta acepta esaki y no 
lo permiti esaki pasa mas den 
su Cede. Pabien na partido 
MEP pa tuma e paso impor- 
tante aki. E ser humano ta 
central! 


Parlamentario Robert Candelaria(AVP): 

‘Partido AVP lo tin mas dia pa yuda yena inkomstenbelasting’ 



ORANJESTAD - Partido 
AVP a organisa evento di 
yenamento di documento 
di inkomstenbelasting y 
hopi hende a pasa na Cas 
di Partido. Door di e de- 
manda di comunidad pa 
yenamento di documento 
di inkomstenbelasting, 
Partido AVP un biaha mas 
lo ta brindando nan servi- 
cio. 

Partido AVP ta haci un invi- 
tacion na comunidad pa yega 
cerca nan cu e documento di 
inkomstenbelasting. Un bi- 
aha mas lo tin 4 sesion, unda 
lo tin diferente team cu lo 
duna asistencia na esunnan 


cu mester di dje. 

E prome sesion lo ta diaran- 
son 26 di september pa 6:00- 
9:00pm, e di dos sesion lo ta 
diabierna 28 di september y 
lo ta parti den 2 sesion, cual 
prome ta di 9:00am-12:00pm 
y 3:00-6:00pm. E ultimo ses- 
ion lo ta 3 di october pa 6:00- 
9:00pm. Pa facilita e proceso 
pa hendenan no warda hopi, 
por yama Cas di Partido AVP 
na 583-0911 y traha un af- 
spraak riba e dia di sesion 
preferi. 

Parlamentario Candelaria ta 
enfatisa y ta recorda tur hende 
pa trece tur documento nec- 


esario - papel di SVb, papel- 
nan di banco, rental- pa asina 
nan por yena e documento di 


inkomstenbelasting den un 
solo biaha y ta cla pa entre- 
ga. Partido AVP tin un team 


grandi cla pa sirbi comunidad 
di Aruba, pero pa cada sesion 
lo bay tin 6 mesa cu lo ta tra- 
hando continuamente. 

E aña aki e yenamento di 
documento di inkomsten- 
belasting ta completamente 
digital y esey lo haci e pro- 
cedura un tiki mas lihe. En- 
trante awe por yama Cas di 
Partido na 583-0911 pa un 
cita riba e fechanan di 26 y 
28 di september y 3 di octo- 
ber y gustosamente nan ta cla 
pa yuda comunidad di Aruba. 
Tambe pa mas informacion 
por bay riba Facebook page di 
Robert Candelaria y/of Face- 
book page di AVR 

Invitacion nobena di San Francisco di Asis 




ORANJESATSD - Nos 
patrono San Francis- 
co ta un inspiracion pa 
nos tempo moderno. 
E nomber berdadero di 
Francisco tawata Giovan- 
ni. Francisco ta e nomber 
di cariño cu el a haya, pa- 
sobra e tawata biaha hopi 
cu su tata pa Francia. E 
hoben rico aki tawata pasa 


su bida gosando y feste- 
hando cu su amigonan di 
su mesun clase social. 

Pero Dios tabatin algo grandi 
warda pele. Francisco a kere 
cu e mester a lucha y gana 
bataya, pero Señor Dios 
a destin’e pa e restaura su 
Iglesia. Francisco no a com- 
prende su mision berdade- 
ro, el a kere cu ta un misa e 
mester a traha. Francisco a 
laga tur cos di mundo para 
un banda y a entrega su mes 
completamente na servicio di 
Dios y su prohimo. E tawata 
cana rond proclamando bon 
noticia. E tawata duna spe- 
ransa atrobe na esunnan den 
scuridad di pobresa y enfer- 
medad. 

E1 a soporta hopi. Hasta su 
mayornan no a comprend’e, 
su amigonan tawata haci 


burla di dje y nan a bisa cu 
el a bira loco. Pero su locura 
tawata pa sirbi Dios y su pro- 
himo cu alma y curpa. E1 a 
biba den plenitud e Evangelio 
di Cristo. Señor a yam’e den 
un manera particular y el a 
responde generosamente y a 
cumpli cu mandato di Señor. 
E1 a bira pober hunto cu e po- 
bernan, pero rico den Spirito. 
Su bida a inspira hopi hoben 
di su tempo. Nan tambe a 
laga tur cos atras y hunto cu 
Francisco nan a dedica nan 
bida na Dios Cristo y su Igle- 
sia. 

Pastoor Stanislaw ta invita ru- 
mannan pa acudi na nobena 
di San Francisco di Asis, esaki 
ta cuminsa diamars 25 di sep- 
tember, na Pro-Catedral San 
Francisco pa 6:00pm Laga 
San Francisco ta bo Consuelo 
awor y semper. 


Comision recauda fondo pa airco Misa 
Inmaculada Concepcion ta yama danki 



ORANJSTAD - Pa me- 
dio di esaki, pastoor Jairo 
Maduro y Sixto Vrolijk, 
President di Comision pa 
recauda fondo pa finan- 
cia e proyecto di airco den 
Misa ‘Tnmaculada Con- 
cepcion” na Santa Cruz 
kier yama danki na tur 
esunnan cu a contribui na 
e exito di e Bingo di diasa- 
bra ultimo. 

Palabranan di gradicimento 
ta bay na tur instancia, or- 
ganisacion, compania y tur 
cu a cumpra buki/ticket di 
Bingo. Ta gradici tambe tur 


compania, restaurant, hotel 
y personanan individual cu 
a colabora cu donacion di 
material, cuminda, snacks, 
bebida y premio pa Bingo y 
pa rifa entre tur participante. 
Comision ta gradici direc- 
tiva di Club Caiquetio pa tur 
cooperacion y sugerencianan 
ricibi. 

Nan ta aprecia tambe e coop- 
eracion di medionan di co- 
municacion cu a yuda pro- 
move e actividad ki ora cu a 
acerca nan. Pa ultimo danki 
di curason na representante 
di gruponan parokial y pasto- 
ral y tur boluntario cu a carga 


e proyecto aki di principio 
te fin; esunnan cu a zorg pa 
bende mas tanto ticket cu 
por, busca premio y dona- 
cion; cu a traha cu alma y 
curpa pa tur cos bay na ordo 
riba dia y anochi di e Bingo. 

A constata cu e parokianonan 
y pueblo di Aruba a contesta 
na e yamada y a uni pa logra e 
instalacion di airco den Misa. 
E proyecto ta den su ultimo 
fase y pastoor Jairo Maduro 
lo anuncia e fecha cu e airco 
lo ta cla pa bay den servicio. 
Keda pendiente. Paz di Señor 
sea semper cu boso. 


BJHDW 


“To die but not be forgotten: that’s true long life!" 
Lau Zu 

Diasabra 15 september 2018 
A bai sosega den braza di Senjor despues di un 
lucha intenso 
Nos ruman 



Esther Elverita Bermudez 

19.04.1946 - 15.09.2018 

Na nomber di: 

Marvel C. Bermudez 
Angel R. Bermudez 
Richardina P. Bermudez 
Y demas famia 


Cremashon a tuma lugar den seno familiar. 

Pa condolencia: Condolencia.esther@gmail.com 





Lord, rebuke me not in thine anger, neither 
chasten me in thy hot displeasure. 

Have mercy upon me, O Lord; for I am weak: O 
Lord, heal me; for my bones are vexed. My soul is 
also sore vexed: but thou, O Lord, how long? 
Return, O Lord, deliver my soul: oh save me for thy 
mercies 1 sake” 

It is with sorrow and pain that we 
announce the passing of 



Hugh Anderson Gumbs 

Better know as ‘Big Daddy’ 
*29-08-1930 -fl9-09-2018 

Date and place of funeral will be announced later. 

Anp'ora 


Salmo 23: 

Señor ta mi Wardador 
Mi n’ tin falta di nada; 

Den kunuku di yerba berde 
E ta pone mi sosega. 

E ta hiba mi na awa trankil, 

Pa mi por haña forsa. 

Cu inmenso tristesa na nos curason pero conforme 
cu Dios su Boluntad nos ta participa fayecimento 
di: 



Sr. Adolf ‘Dolf’ Mariano 
Hoevertsz 

na edad di 79 aña 

“Ridder in de Orde van Oranje-Nassau” 

Na nomber di: 

su esposa: t Marie-Josee Hoevertsz- Smarius 
Su yuinan: Nicole Hoevertsz 

Orlando y Esther Hoevertsz-Croes 
Su nieto y nieta: Joshua Hoevertsz 
Kyra Hoevertsz 

Su rumannan: Annie Hoevertsz y famia 

tJanny y Vilma Hoevertsz-Moralez y famia na 
California 

t Eddie y Erna Hoevertsz-Croes y famia 
Sara y t Buchi Kock-Hoevertsz y famia. 

Mai y Rosa Hoevertsz-Luydens y famia na 
Hulanda. 

Fedi y Nini Hoevertsz-Croes y yui 
t Nel y Lena Hoevertsz-Rafine y famia. 

Frank y Yamila Hoevertsz-Kock y famia. 

Mary y Leo Werleman-Hoevertsz y famia. 

Su swa: Cor Smarius y famia. 

Su omo: Johan Boekhoudt y famia. 

Su ayudante: Teresita “Tita” de Gracia 

Assistent: Eduardo Meranda 

Amigonan y amiganan di cas: Eddy y Freda Croes, 

Rosalie y Francisco Celaire, Rene Herde, Tiny 

Pronk, 

Club di Koffie: Eduardo de Veer, Jerry de Veer, 

Michael Kuiperi, Olindo Koolman, Ruben Mansur, 
Armando Muyale y Eddy Croes 
Su sobrinonan y sobrinanan, primonan y primanan, 
su ihanan, bisiñanan y conocirnan y demas famia: 
Hoevertsz, Smarius, Croes, Tromp, Moralez, Kock, 
Luydens, Rafine, Werleman, Flanegin, Boekhoudt, 
Lamper, de Ron, Hagens, Brazao, Slentz, 
Zainullina, Albertus, Arellano, Baarh, Raphael, 
Velasquez, Basseluer, Molenbuur, Arends, Robles. 

Nos ta pidi nos disculpa si nos por a lubida un of 
otro persona den nos tristesa. 

Ta invita tur amigo y conocinan pa asisti na acto di 
despedida cu lo tuma lugar diasabra 22 di 
september 2018. E restonan mortal lo ta reposa for 
di 9or te cu llor di mainta den misa Santa 
Filomena na Paradera. 

Enbes di manda flor of krans, nos lo aprecia un 
donacion cu lo bay pa Colegio Arubano Sociaal 
Fonds. Na Aurora lo tin un box pa donacion. 

Tin oportunidad pa condoleer diabierna 21 di 
september 2018 for di 6 or pa 9 or di anochi na 
Aurora Funeral Home. 

Despues di entiero nos no ta ricibi bishita di 
condolencia na cas. 


-/Vmjroirai 



Joanne Stella Marini Spagnola 

December 28, 1940 - September 14, 2018 
Loving widow of Thomas Anthony Spagnola 
Survived by children Amy and Adam Spagnola 
Wife, mother, beloved family memberand friend, 
Nurse and EMT 

Loved by family: 

Sister - Alice Marini 

Brother - Joe Marini and son Matt 

Sister-in-law Judy Spagnola 

Brother-in-law John Spagnola and wife Janet 

Niece Joelle Spagnola Chiappine and daughter 

Hannah Chiappine 

Nephew Johnathan Spagnola 

Dear Friends in Aruba: 

Joanne Dongen 
Pamela Gumbs 
Wilfred Polak 

Celebration of life will be Saturday, September 22, 
2018, from 5:30-6:30 pm at Aurora Funeral Home. 

Instead of flowers, we ask that you leave a 
donation in Joanne's name to the Foundation 
Aruba Birdlife Conservation 
Aruba BankAccount 2402860190 

She loved birds and was fascinated with our birdlife 
here, help her fly to Heaven to be with Thomas 
again and let her know she made a little difference 
here. 


FOR ALL YOUR FLYER 


DISTRIBIITIONS 



Ca.ll: 582-7800 

email: accounting@cspnv.com 



AD PATRES 


f u n e r a I h o m e 


Tspnriki^f^émto 


Van Rens&elaerstraat 2 
Tel, 584-2299 - 7372299 
Family owned and operated 
Since1997 


Na nomber di su: 


“ Jezus a bisa; Laga e muchanan 
bin serca mi” 


Oldric Justin 
Fernandes Pedra 

*25-04-2010 - f13-09-2018 


Mayornan: Aldric Patrick Fernandes Pedra 
Isabella Shanty Scheuermann y esposo y yiunan 
Rumannan: Colin Jeter Alexander Fernandes Pedra 
Scarlett Victoria Adara Femandes Pedra 
Chanel, compañe y yiu 
Chanaya Fernandes Pedra 

Omonan: Joselito, esposa Femandes Pedra y yiunan 
Eltienne, esposa Yarzagaray 
Benjamin, esposa Boekhoudt y yiunan 
Tanchinan: Elgeny, esposo Yarzagaray y yiunan 
Stephany Y arzagaray 
Jealdyne Yarzagaray 
Welonan: Jose Fernandes Pedra 

Ligia Margarita Femandes Pedra Fingal 
Marie Farine Howell Hendrick Albujar 
Enrique Hendrick Albujar 
Ruben Yarzagaray 
Bisawelonan: Mirna Broke 

Lidia Y arzagaray 
Zacarias Yarzagaray 

Tanta grandi: Glenda Nicolaas Fingal y esposo y 
yiunan 

Olga de Kort Fingal esposo y yiunan 
Lima Fingal y compañero 
Ivonne Fingal y yiunan 

Carmen Serano Fernandes Pedra esposo y yiu 
Eladia Fernandes Pedra y yiunan 
Cecilia Femandes Pedra esposo y yiunan 
Teresa Cmz Fernandes Pedra esposo y yiunan 
Luisa Femandes Pedra y yiu 
Lucia Ferandes Pedra y yiunan 
Esther Yarzagaray y esposo 
Omo grandinan: Franklin Fingal esposa y yiu 
Eric Fingal y yiunan 
Mirto Femandes Pedra esposa y yiunan 
Mike Femandes Pedra esposa y yiunan 
Jose Howell y yiunan 
Jean Howell y yiunan 
Nicolaas Howell y yiu 
Edward Yarzagaray compañe y yiunan 
Madrina y padrino: Evan Nedd y Micheline Gomes 
Demas famianan: Fernandes Pedra, Yarzagaray, 
Scheuermann, Fingal, Geerman, Howell, Brokke, de 
Kort, Garcia, Jansen, Peasch, Ttromp y Angela 
Su amigitonan di scol Filomena collegio y 
montesourri 


Dresscode: Blanco, Preto, Cora 

Nos kier a invita tur amigito(a)nan di Aruba 
completo y tambe na team Paesch y tur e otro 
coredor nan pa e ultimo careda di Justin cual ta 
tuma lugar Diasabra 22 Di September 2018 pa 4or di 
atardi na Misa Santa Teresita na San Nicolas y 
despues saliendo pa Santana Central na Sabana 
Basora. Justin lo ta reposa for di lor di atardi na 
Misa. 

Si en caso den nos tristeza nos por a lubida algun 
persona of famia, nos ta pidi nos mas sincero 
disculpa. 

Adres pa condolencia: Theresita Center 

diabierna 21 september 2018 
for di 6:30 pm pa 9:30 pm 

Nos ta lamenta cu después di entiero nos no ta ricibi 
bishita di condolencia na cas 

Staffy personal di Ad Patres funeral home ta extende 
nos mas sincero condolencia nafamia di efayecido. 
Condolencia oor wordomanda riba nos website: 

adpatresnv(a)hotmail. com 

Anp'ora 



“Señor ta mi wardador, mi’n tin 
falta di nada 

Den cunucu di yerba berde e ta 
ponemi sosega. 

E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curazon 
pero cu boluntad di Dios nos ta 
participa fayecimento 
cristianamente di: 


Sra. Brenda Evelina Panneflek- 
Kelly 

Cariñosamente yama : ‘Mama Brenda’ , ‘Tanchi 
Brenda’ 

*6 september 1953 |17 september 2018 


Na nomber di su 
Mayornan: 


Esposo: 

Yuinan: 


Nieta (o) nan : 


fBernardo Kelly 
tFelicia Francisca Kelly-Thode 
Sotero Theodor Panneflek 
Jacqueline y Cesar Cruz- Hironimo 
Irma y Edel Rodriquez- Hironimo 
Myla Richard y Kenneth Schwengle 
Luwshjen Cruz y Rosanne Tromp, 
Ashnah Cruz y Elton Henriquez, Anward Cruz, Antoine 
Cruz, Amadé Frias y Franco Wouters, Admee Erasmus 
y Jeffrey Henriquez, Amir Rodriquez, Xhaimery 
Schwengle, Xhairiq Schwengle 
Bisanieto (a) nan: Seanriq Westerburger, Jayron 
Paskel, Jeffrey Henriquez 

Rumannan: Hubert y Catharina Kelly-Albertsz y 
famia, tlrma Bemadeta Kelly, Ruben y Marijke Kelly- 
Kmyswijk y famia na Hulanda, Wilfred Kelly y Diana 
Ras y famia, tRoland Michael Kelly y yuinan, Melva 
y Elgio Ras- Kelly y famia, Miriam Kelly y Rudy 
Ustacia y famia, Oscar y Ana Maria Kelly- de L’Isle y 
famia, Marcia Kelly y tGabriel Thomas y famia, Oslin 
Kelly y yuinan 

Tanta y Omo nan: Sra. Viuda Elvira Kock-Thode y yui, 
Mario y Marelva Thode - Trinidad y famia 

Madrina, padrino y bon amigonan di cas. 

Sobrino y Sobrina nan, sobre Sobrinonan mucho pa 
menshona, Primo y Prima nan, Iha (nan), bisiña, 
amigonan y conocirnan. 

Demas famia: 

Kelly, Panneflek, Cmz, Hironimo, Richard, Frias, 
Erasmus, Rodriquez, Henriquez, Thode, Helder, 
Wouters, Schwengle, Westerburger, Paskel, Albertsz, 
Kmyswijk, Ras, de L’Isle, Thomas, Trinidad, Rosel, 
Ustacia, Flanegin, Boekhoudt, Middendorp, Kock, v/d 
Linden, Jansen, Contancia, Winterdaal, Simileer, 
Oehlers,Nagelkerke, d’Aguiar, Tromp, Britten, 

Filiciano, Obispa, Vrolijk, Donata, Donati, Van Cleef, 
Van der Biezen, Werleman, Maduro, Geerman, Willems, 
Comet, Wever, Bikker, Albertus, Croes, Hemandez, 
Pourrier. De Cam, Mercela. 

Acto di entiero lo tuma lugar diasabra 22 september 
2018 na Royal Aurora Funeral Home & Crematory 
di 2or pa 4or despues cremacion den seno familiar. 
Condolencia lo tuma lugar na Royal Funeral Home 
diabierna 21 september 2018 di 7or pa 9or anochi. 

Deseo di famia pa bin bisti na color nan alegre. 

Despues di despedida nos no por ricibi bishita di 
condolencia na cas. 

Nos ta pidi nos disculpa si nos por a lubida un of otro 
famia nan den nos tristeza. 


_ 7<3yhJ? 

Aurora 

- ■*■<&? 

^iiwe 


Ki alegria, ora nan a bisa mi: 

”Ban cas di Señor!” 

I awor, ata mi aki para na bo porta Señor. 
Salmo 122 

Cu inmenso tristesa na nos curason nos ta anuncia 
fayecimento di nos mman y tanta stima: 



Maria Faro 

Mihor conoci como ‘Ina’ 

*17-09-1933 -114-09-2018 

Na nomber di su: 

Mayornan: fMaria Dominica Faro-Franken 

fHiginio Casper faro 

Mama di criansa: 

f Anna Pulcheria Faro-Semeleer 

Rumannan: 

Theresita Kock-Faro, Betto, yiu Anthony y famia 
Irena Dijkhoff-Faro, fFreddy, yiunan Ethleen, Gina, 
Ralph y famia 

Isnardo “Chonay” Faro, Petra, yiunan Jorge, Juni y 
famia 

Antonia Faro, yiunan Ghislaine, Daymond, Julisa y 
famia 

Ursula Faro y yiu Yoana 
f Pablo Tromp, Stefanita, yiunan y famia 

Primo y primanan, sobrino y sobrinanan, 
compañeronan, habitantenan y lidernan di “Cas 
Ambiente Felis”, bisiñanan y conocirnan. 

Demas famia: Faro, Franken, Semeleer, Kock, Dijkhoff, 
de Cuba, Dabian, Infanzon, Simileer, Figaroa, Ruiz, 
Flanegin, Tromp, Maduro, Thiel, Bislip, Ignacia, Kelly, 
Arends, Quevedo, Medina, Webb, Schouten, Britten, 
Dirksz, Mercera 

Nos ta invita pa acto di condolencia y entiero cual lo 
tuma lugar diabierna 21 di september 2018 na Misa 
Sta Anna na Noord di 9or pa llor di mainta. Despues 
lo sali pa Santana Catolico na Noord. 

Lo tin un box disponibel pa un bon causa 




Señor ta mi Luz y Salbacion (Salmo 27) 

Cu hopi tristeza pero conforme cu 
Boluntad di Dios, nos ta participa cu a bay laga 
nos, 

nos mama, wela, bisawela, suegra, ruman y tanta 
stima. 



Sra. Regina Ruiz-Kock 

Mihor conoci como ‘Nina’ of ‘Machi’ 

Vda. di Juan Bautista Ruiz 
*01 -08-1928 fl 6-09-2018 

Na nomber di: 

Yiunan: Teresita y Mateo Tromp Ruiz y famia 
\ Regina y Martino Britten Ruiz y famia 
Antonio y Philomena Ruiz Geerman y famia 
Johanna (Betty) y Norman Browne Ruiz y famia 
Nicomeda (Mena) y \ Francisco Boekhoudt Ruiz y 
famia 

Juan y Doris Ruiz Lopez y famia 
Monico (Theo) y Erica Ruiz Tromp y famia 
Sandra y Elvin Tromp Ruiz y famia 
Guillermo (Glenn) y Luz Ruiz Campo y famia 
Melinda y Raymond Tromp Ruiz y famia 

Nietonan: Sergio y Natalie Tromp v/d Linde, 

Andre Tromp y Madeline Geerman, Vanesca 
Maduro Tromp, Carolyn y Melvin Rasmijn Britten, 
Marilyn Britten, Cheryl Ruiz y Joshua Lacle, 
Geordino y Nini Ruiz Soto, Natasha Browne, Ewald 
y lliana Browne Croes, Francella Boekhoudt y 
Kerrel Alberto, Ryan y Minerva Boekhoudt Schaap, 
Francis Boekhoudt y Maisai Tromp, Geraldine y 
Igmar Benschop Ruiz, Theric Ruiz y Ghislaine 
Croes, Carina Ruiz , Sandrick Tromp y Paula 
Croes, Eldrick Tromp, Glenrick Ruiz 

Bisanietonan: Natselane Tromp, Andrienne & 
XanderTromp, Brandon & Dion Rasmijn, 
Candace & Preston Arendsz, Elise & Celeste 
Lacle, Julian Ruiz, Elijah Browne, Elvis (Junior) 
Maduro, Tyrone & Akira Benschop, Therilaine & 
Thericson Ruiz, Jaycee Espinal, Tai King & Tai 
Keng Lee, Alvin & Alenor Tromp 

Rumannan: \ Marianita Zievinger y famia 

\ Agustin Kock y famia 
\ Secundino Kock y famia 
\ Emiliano Kock y famia 
\ Lorenzo Kock y famia 
\ Francisco Kock y famia 
\ Pedro Kock y famia 

t Juancho Kock y sra vda. Maria Kock y famia 
\ Maria Luisa Jansen-Kock y famia 
Aura Kock 


Nos disculpa si den nos tristesa nos por a lubida 
algun famia of conocir. 




Bo ta stima bo yiu 

Na abuso di 

Mucha... 

HASI US0 Dl CARSEAtI 



Tur sobrino y sobrina nan, iha nan, comer y 
comper nan, bisiña-, conocir- y demas famia nan. 

Adres pa condolencia: Royal Funeral Home, 
diamars 18 di september 2018 di 7or pa 9or di 
anochi. 

Ta invita pa e acto di entierro cual ta tuma lugar 
diahuebs 20 di september 2018 na misa Santa 
Anna na Noord di 9or pa llor di mainta, 
despues saliendo pa santana Catolico na 
Noord. 

Enbes di flor of krans un donación pa misa Santa 
Anna lo ta altamente aprecia. 

Despues di entierro nos no ta ricibi bishita di 
condolencia na cas. 

1 

0 

0 

x Match 4 

0 

0 

0 

0 

0 

Yena bo mes di curashi y tuma e decision 
importante ey. Bo mundo interior ta for- 
talece y e percepcion y intuicionnan cu 
ta yega cerca bo awo ta mas cla y exacto. 
Numbernan pa awe: 3, 21, 24 y 33. 


Aries 


Defende loke bo tin na e momentonan aki. 
Bo amor a yega? No laga esey bay. Defende 
bo posicion actual cu inteligencia y ta hopi 
tactico pa nan no probecha di bo. Num- 
bernan pa awe: 1, 20, 26 y 30. 



Tauro 



Lo bo logra fortalece y alegra bo bida amo- 
roso. Papia, expresa bo mes y lo bo experi- 
menta un giro positivo den bo bida senti- 
mental. Bo por pasobra bo tin e facilidad. 
Numbernan pa awe: 17, 23, 34 y 42. 

Geminis 

Lo bo siña hopi den un encuentro feliz. Lo 
bo bay haya bon solucion na problemanan 
sentimental presente, pero cu lo rekeri un 
dosis mayor di comprension. Numbernan 
pa awe: 1, 4, 16 y 20. 



Cancer 


Cambia e opinion cu bo tin di un hende. 
Si bo obligacionnan laboral of social no ta 
duna bo espacio pa comparti bo cama y 
calidad di tempo bo por pone bo relacion 
na peliger . Numbernan pa awe: 19, 23, 26 
y30. 



Leo 


No regala bo tempo sin cu e tin balor. Uza 
bo recursonan cu ta hopi y bon. E tran- 
sito di luna ta hopi protegi, pasobra e lo 
yuda bo concentra den cosnan importante. 
Numbernan pa awe: 2, 27, 37 y 45. 



Virgo 



Libra 


Actua cu mas cautela y hopi pasenshi. 
No warda mas di loke e otro persona por 
brinda bo. Den e dianan aki e diferencia 
di naturalesa placentero, por bira posesivo 
y dominante. Numbernan pa awe: 11, 27, 

_35_y_42.__ 


Hopi soño lo materialisa. Declara bo senti- 
mentonan y expresa bo mes cu ternura, lo 
bo logra hopi. No mira amor manera algo 
leu y imposibel pa bo. Numbernan pa awe: 
8, 23, 35 y 42. 



Scorpio 



Lo bo por priminti cu loke bo no por 
cumpli. Si bo no tin nada agradabel pa co- 
menta bo pareha, miho bo keda keto y no 
daña e dia bunita aki cu un pelea absurdo. 
Numbernan pa awe: 9, 27, 31 y 46. 


Sagitario 



Aplica e tolerancia y tur cos lo bay bon. No 
tuma na serio observacionnan di hende cu 
ta mete y lo bo evita problemanan cu bo 
pareha. Pone tolerancia funciona. Num- 
bernan pa awe: 14, 25, 32 y 45. 

Capricornio 

Duna libertad na bo relacion amoroso. Bo 
lo sinti bo mes obliga na domina bo pareha 
pero cu bo actitud lo bo aleha su persona di 
bo banda. No ta bon pa controla tur hende. 
Numbernan pa awe: 19, 21, 26 y 30. 



Aquajri 


Bo tin cu actua cu hopi corecto den tur cos. 
No bira inkieto y tuma tur cos cu calma. 
Lo bo ta den control di bo emocionnan y 
por actua cu cautela. Numbernan pa 
awe: 13, 27, 31 y 43. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@ hotmail. com 
Mobility Equipment 
Hire 

Tel: 568 5165 


Dokter na warda 



Botica na warda 

Oranjestad: San Nicolas 

Sta Anna Tel. 586 8181 Centro Medico Tel. 584 5794 


Oranjestad 

Dr. Gonzalez 
Tel. 583 0660 


San Nicolas 

Dr. Lindenv/d 
Tel. 584 6427 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 


Schedule september 2018 



WED 


12 



TUE 


18 



WED 


19 



THU 


20 



FRI 


21 



WED 


26 



THU 


27 



r 

DEFI 


■avm 





MONARCH 


06.30 


15.30 


B 

FREEDOM OF THE SEAS 


07.00 


23.00 


c 





CELEBRITY EQUINOX 


11.00 


23.59 


c 





MONARCH 


08.00 


15.30 


c 





CARNIVAL CONQUEST 


08:00 


16:00 


c 





CARNIVAL BREEZE 


12.00 


22.00 


c 





MONARCH 


06.30 


15.30 


B 

FREEDOM OF THE SEAS 


07.00 


23.00 


c 





CARNIVAL HORIZON 


08:00 


16:00 


c 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 

584-4606 

4 Centro Medico 584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

OliveTree 

584-8888 

Royal Funeral H. 586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 09/19/2018 



Centrale Bank. van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.35 

1.37 

1.39 

CHF 

183.63 

184.35 

185.15 

GBP 

2.27 

2.32 

2.38 

JPY 

157.11 

158.54 

160.13 

EUR 

206.15 

208.04 

210.13 

DKK 

26.91 

27.63 

28.43 

NOK 

20.80 

21.52 

22.32 

SEK 

19.01 

19.73 

20.53 


For amounts up to Afl. 100,000 

Pronostico di 
Tempo 

Tempo: 

Parcialmente te temporalmente hopi nu- 
bia cu localmente un awasero. 

Temperatura maximo 33 grado Celsius y temperatura 
minimo 28 grado Celsius. 

Solo lo baha awe nochi 06:38pm y lo sali mañan mainta 
06:29am. 

Biento: 

Modera te basta fuerte for di generalmente direccion 
oost; Forsa 4 te 5 (20 te 39km/ora, 11 te 21 nudo). 

Den dia fuerte te posiblemente duro den rafaga; Forsa 6 
te 7 (40 te 61 km/ora, 22 te 33 nudo). 

Situacion general di tempo: 

Den proximo 24 ora humedad y instabilidad de region 
local debi na un ola tropical cu ta moviendo den parti 
oost di area di Caribe bayendo west, lo pone cu temporal- 
mente mas nubia lo forma den region local. 

For di esakinan por cay localmente un awasero cu posibi- 
lidad chikito pa lamper cu strena. 

Condicion di lama: 

Olanan di lama lo ta for di direccion oost cu haltura di 
4 te localmente 7 pia. E olanan di mas halto na costanan 
oost, noordoost te noordwest di e isla. 




Si bo ta bebe 

N0 



Caribbeati 

Impact Cafe cu conscientisacion riba tema 

di abuso 




ORANJESTAD - Heart- 
Centered Leadership 
Foundation ta organisa, 
bOU capa di su platafor- 
ma di hoben Aruba Youth 
Impact! un encuentro pa 
hobennan unda e tema di 
dia lo ta conscientisacion 
riba e topico di abuso. 

Impact Café ta un rato social 
pa hobennan por trece nan 
perspectiva dilanti di dife- 
rente topico cu nan ta haya 
importante. Impact Cafe ta 
basa riba e modelo di ‘World 
Cafe’, unda ta enfatisa e im- 
portancia di combersacion pa 
yega na solucionnan pa re- 
solve y mehora situacionnan 
cu ta pasa den comunidad. 


rante e actividad. Edad di par- 
ticipacion ta 14 aña pa 20 aña. 


Nos ta haci un invitacion na 
hobennan cu lo kier forma 
parti di e actividad aki: ‘laga 
bo bos resona y ban traha 
hunto riba prevencion di 
abuso aki na Aruba’. Cupo 
ta limita, pues registra awe 
mes na arubayouthimpact@ 
gmail.com ofvia 594-2520. 

Impact Cafe ta wordo co- fi- 
nancia door di CEDE Aruba 
y ta conta cu apoyo y sosten di 
Futura Lab y Nacional SDG 
Comission. E meta di Aruba 
Youth Impact ta pa involucra 
hobennan pa ta miembronan 
activo di comunidad door di 
tuma accion: comparti idea 
y experiencia y traha activa- 
mente pa trece cambio y haci 
un impacto den nan comuni- 
dad. 


Den luna di juli a organisa 
tres Impact Cafe riba e topi- 
conan cu ta aparece den dere- 
cho di mucha: educacion, 
participacion, proteccion y 
salud. Durante e encuentro- 
nan aki, e tema di abuso a bin 
dilanti y hobennan a compar- 
ti nan solucionnan pa cum- 
insa traha riba prevencion di 
abuso na Aruba. 

Impact Cafe: ‘Speak Up For 
The Future Against Abuse’ ta 
tuma luga diaranson, dia 26 
di september di 2:30pm pa 
5:00pm na Teresita Center, 
San Nicolas. Participacion 
ta gratis y participantenan lo 
ricibi algo di come y bebe du- 



Unidad Economia di Colegio E.P.I. cu un 
anochi informativo pa mayornan 


Pul m Uaoch Ploia 
Aruba | 536.0074 


THC fAAGiC OF THL MOVIES 
ON YOUR MOBILE DEVICE 


ORANJESTAD - Unidad Economia di Co- informativo cu lo tuma lugar awe, diahuebs 
legio EPI ta invita tur mayor y representante 20 di september, di 6.30pm. pa 8:00pm. den e 
di studiantenan den e prome aña pa un anochi Collegezaal di Colegio EPI (gate 2). 

Union Europeo ta lansa investigacion tocante uzo di data di Amazon 


BRUSSELS — Autoridad- 
nan Europeo a bisa ayera 
cu nan a habri un inves- 
tigacion anti- confiansa 
preliminar riba Amazon, 
tocante e trato di e gigante 
di e-commerce pa e com- 
erciantenan chikito riba 
su website. 

Notario di Union Europeo, 
Margrethe Vestager, a bisa 
cu e kier examina con Ama- 
zon, basa na Seattle, ta uza e 
data cu e ta colecta mediante 
transaccionnan, incluyendo 
esunnan di comerciante rival, 
riba su plataforma. 

“E cuestion aki ta tocante 
e data”, sra. Vestager a bisa 
den un rueda di prensa. 
E1 a bisa cu e investigacion 
lo mira si e data, cual ta col- 
ecta pa motibonan legitimo, 
tambe ta wordo uza pa duna 
Amazon un bentaha com- 



petitivo riba comerciantenan 
mas chikito, door di haya in- 
formacion tocante ki sorto di 


producto hende lo kier cum- 
pra. 


Ademas di bende su mesun 
productonan, Amazon tambe 
ta permiti pa otro comerciante 


bende nan producto riba nan 
Marketplace. Aña pasa, mas 
cu mita di tur producto bendi 
riba Amazon mundialmente 
tabata di otro comerciante. 

“Ta hopi trempan ainda den 
e investigacion anti- confi- 
ansa aki tocante e maneho di 
negoshi di Amazon”, sra. Ve- 
stager a bisa. 

E1 a añadi cu reguladonan 
di Union Europeo a cum- 
insa colecta informacion 
di e cuestion y a manda ‘un 
number grandi di encuesta’ 
na comerciantenan y otro pa 
tin un miho comprension di 
e situacion. 

Esaki ta e movemento di mas 
recien di Union Europeo pa 
somete companianan tecno- 
logico na escrutinio creci- 
ente, entre preocupacion cu 
nan ta birando mucho domi- 
nante. 


Legisladonan Britanico kier regula cryptomoneda 



LONDON — Legisla- 
donan Britanico a duna 
sosten na peticionnan pa 
mas regulacion riba cryp- 
tomoneda nan manera 
bitcoin, pa trece un el- 
emento di control riba un 
mercado cu ta parce di ta 
un ‘WildWest’. 

Den un reporte tocante 
moneda digital publica ayera, 
e Treasury Select Commit- 
tee a pidi pa regulacionnan 
pa proteha consumidonan y 
preveni labamento di placa. 

Legisladonan a enfatisa un in- 
dustria cu ta crece hopi lihe, 


cu a haya problema cu varia- 
cion di prijs, acusacionnan di 
fraude y preocupacionnan 
cu e lo por wordo uza pa pa- 
trocina actividad terorista. 

Monedanan virtual, conoci 
tambe como token, ta al- 
ternativanan electronico pa 
placa tradicional. E atractivo 
di cryptomoneda manera 
bitcoin ta e uzo di tecnologia 
‘blockchain’, cu ta warda in- 
formacion di tur transaccion 
den un database, mientras ta 
mantene identidad di e usu- 
arionan priva, permitiendo 
asina pa usuarionan evita vig- 
ilancia di parti di banco of go- 


bierno. Speculacion tambe a 
hunga un rol den e populari- 
dad di criptomoneda: prijs di 
bitcoin a hisa fm di aña pasa 
na mas di $19,000, aunke 
desde esey el a baha, y awo ta 
na rond di $6,300. 

Den e reporte, e comite a bisa 
cu gobierno Britanico a tuma 
un postura ambiguo tocante 
regulacion, y a argumenta cu 
e maneho boluntario di e in- 
dustria no ta adecua. Como 
resultado, el a bisa cu inver- 
sionistanan a keda habri pa 
risiconan manera prijsnan 
volatil, como tambe vulnera- 
bilidad pa hacking. 


Centenares a participa na e di 4 FirstBuild Hackathon anual 



LOUISVILLE - FirstBuild, cu 
apoyo di GE Appliances, a trece 
hunto ekiponan di diseñadornan, 
programadornan, ingenieronan, 
studiantenan, creadonan y otro 
innovadonan pa e di 4 ‘Hack the 
Home’ Hackathon. Cu mas di 
$10,000 den premio, competi- 
donan a pasa mas cu 35 ora ide- 
ando e siguiente aparato pa cas. 

E top tres ekipo, scogi di un grupo di 
mas di 3o proyecto, a resulta: 

Prome luga ($3,000): “My Fridge 
Safe” 

Josh Weil, Eric Ott y Alex Vance, un 
trio compitiendo pa di 3 biaha den 
Hackathon, a inventa un lachi cu por 
lock den un frigidaire diseña pa war- 
da remedi, alcohol, of hasta cuminda, 
unda mucha no por tin acceso na esaki. 


Di dos luga ($2,000): “Washing 
Machine Load Sensor” 

E ekipo ‘Borderless’ (Sin Frontera), 
integra pa ingenieronan experto y 
creadonan di Mexico, Colombia y 
Merca, a integra tecnologia di sensor 
den un mashin di laba paña, cual ta 
adverti usuarionan mediante un se- 
rie di luz si tin demasiado peso, yu- 
dando e usuarionan spaar den awa y 
coriente di un mashin yena di mas. 

Di tres luga ($1,000): “Multi- Dry” 

Un grupo di ingeniero di GE Appli- 
ances Edison a fabrica un mashin di 
laba coy kibra cu ta permiti fluho di 
aire cayente pa seca serbete muha. 

E di cuater Hackathon anual taba- 
tin como hurado staf di FirstBuild y 
sponsornan, como tambe decano di 


J.B. Speed School of Engineering, 
Emmanuel Collins; Hefe di innova- 
cion civico y tecnologia na Louisville 


Metro Government, Grace Simrall; 
y Jimmy DiResta, un ‘master maker’ 
conoci. 

Apertura oficial di Summit Ministerial Post COSME 

paisnan LGO di Caribe 



ORANJESTAD - Reci- 
entemente a tuma luga 
e apertura oficial di e 
Summit Ministerial Post 
COSME di e paisnan cu e 
status LGO den Caribe. 

Meta di e Summit aki ta pa 
dialoga riba e opcionnan pa 
por continua cu e bon colab- 
oracion y netwerk cu a crea 
durante di e implementacion 
di e programa di COSME 
durante e añanan 2015-2018. 
Segun e comunicado, e pro- 
grama COSME a wordo fi- 
nancia cu fondonan regional 
di Union Europeo pa fortal- 
ece e empresanan chikito y 
mediano den e paisnan LGO 
den e region di Caribe. 

Den su disertacion, minis- 
ter Ruiz-Maduro a resalta e 
importancia cu e programa 


COSME tabata tin pa nos 
empresanan chikito y me- 
diano y a indica cu nos ta 
keda busca forma pa por sigui 
profesionalisa y stimula nos 
empresanan na Aruba. Den 
gabinete Wever-Croes su vi- 
sion economico empresanan 
chikito y mediano cu ta rep- 
resenta 93% di empresanan 
na Aruba, tin atencion special 
pa motibo di e impacto cu 
nan tin den nos economia. 

Ta hopi empresa chikito y 
mediano na Aruba a partici- 
pa den curso y training cu a 
wordo duna pa consultants 
cu a wordo facilita pa De- 
partamento di Asunto Eco- 
nomico via su unidadnan 
di IDEA y EXPRODESK. 
Diferente departamento di 
gobierno tambe a participa 
den varios curso via di e 
programa aki. Varios estu- 


dio riba un gama amplio di 
temanan a wordo realisa, cu- 
alnan Aruba y e otro islanan 
ta uzando pa asina stimula e 
empresanan chikito y me- 
diano. Na Aruba e proyecto a 
wordo implementa conhunt- 
amente entre Departamento 
di Asunto Economico y Ca- 
mara di Comercio di Aruba. 

E programa di COSME ta 
yega na su fin awor na sep- 
tember 2018, pero tur e 12 
LGO-nan den Caribe cu a 
participa den e programa ta 
desea pa continua cu e coop- 
eracion y apoyo na e empre- 
sanan chikito y mediano. 

Algun mandatario cu a atende 
e Summit ta diputado di Bo- 
neiro Hubert Martis, minis- 
ter di Desaroyo Economico 
di Corsou, Steven Martina y 


minister di Salubridad, Ag- 
ricultura y Asunto Humani- 
tario di Turks and Caicos, 
Edwin Astwood. 

Tambe a participa señora Van- 
essa Torre directora di Depar- 
tamento pa Desaroyo Eco- 
nomico na Corsou, demas 
representantenan di gobierno 
di e diferente islanan, repre- 
sentantenan di e consultant 
di GOPA cu a administra e 
proyecto di COSME y Taiana 
Mora cu a elabora riba e po- 
sibilidadnan di cooperacion 


Post COSME. Maria Dijk- 
hoff-Pita, directora di Depar- 
tamento di Asunto Econom- 
ico hunto cu su coleganan 
Zulema Dabian-Erasmus y 
representantenan di e unidad- 
nan IDEA y EXPRODESK 
tambe tabata presente. 

Minister Ruiz-Maduro ta 
gradici tur instancia cu a 
haci e Summit aki posibel, 
specialmente Departamento 
Economico pa tur nan es- 
fuerso haci den cuadro di e 
programa COSME. 



Gobierno a firma e presupuesto 2019 


ORANJESTAD - Gobi- 
erno a firma presupuesto 
2019 di cual esaki lo ser 
entrega na E colegio di su- 
pervision financiero Caft. 

Den apenas algun luna 
di gobernacion, gabinete 
Wever-Croes a prepara 3 
presupuesto:Presupuesto 
Supletorio 2017, Presupuesto 
2018 y Presupuesto 2019. E 
gobierno a logra baha e defi- 
cit cu a hereda den 2017 di 
155 miyon te na 25 miyon pa 
2019. Cu esaki nos a cumpli 
cu palabracionnan haci y cu 
nos compromiso cu e pueblo 
di Aruba. 

Gabinete Wever-Croes a de- 
mostra cu den retonan gran- 
di, union ta haci nos fuerte, 
tambe desde cu nan a cumin- 



sa goberna pais Aruba desde 
november aña pasa. Gobierno 
di Aruba a hay’e confronta cu 
hopi retonan desde inicio di 
gobernacion. Retonan social, 
retonan economico y retonan 
financiero grandi. Sinembar- 
go no a laga esakinan stroba 
gobernacion pero cu union y 
determinacion a traha pa yega 
na solucionnan pa cada reto. 

“A pesar di tur e retonan di 
nos pais, gabinete Wever- 
Croes ta trece solucion pa 
evita cu esakinan bira prob- 
lema. E situacion ta sigui 
dificil, pero nos ta riba e bon 
caminda. Nos ta traha na bi- 
enestar y progreso pa Aruba”, 
prome minister Evelyn Wev- 
er-Croes a expresa. 


















more data 

more value 

Be stronger with unlimited rollover data & talk, 
WhatsApp messaging plus talk & text to Digicel. 



300 MB 

AfL 7/ 1day 


1.3 GB 

Afl. 29 / 7óay 


4 GB 

Af I. 65 / 30 day 


Activate 

nowon 










